COSMOS JUOKSEE JA KIRJOITTAA: 2019\nVuosi on pulkassa. Vuoden liikunnat alla. Samassa myös Joulukuun saldot.\nJOULUKUU VUOSI 2019 YHTEENSÄ\nUlkoilu tunnit 56,5h 706,0h\nJuoksu 360,1km 4675,3km\nHiihto 36,4km 523,5km\nLumikenkäily 57,4km 243,5km\nKävely 4,2km 256,9km\nPyöräily 0,0km 691,3km\nNousumetrit 6252m 70 876m\nSe oli semmonen vuosi. Ei mitään ihmeempää. Uutta suoleen, sanois Larivaaran Visa-Pekka.\nJuoksuharrastuksen yhteiskilometrit 43 294km (31.12.2019)\n2010 vuosikymmenen aikana (2010-2019)\n41 634,6 = 4 163km/v keskimäärin\nViimeisen viiden vuoden aikana (2015-2019)\n24 538,7 = 4 907km/v keskimäärin\nHarjoitustunnit alkaen vuodesta 2012\n2017 564h (varpaiden paleltuma vuosi)\nOnni Vähäaho, Nivalassa 31.12.2019\nLähettänyt Onni Vähäaho klo 16.11 Ei kommentteja:\nTunnisteet: harjoittelu, ulkoilu\nTasa-arvoa hakevassa maailmassa urheilu on säilyttänyt epätasa-arvoisen ajattelumaailman. Tähtiä ihannoidaan, tähtiä tullaan katsomaan ja ihmeellisistä suorituksista hullaannutaan. Urheilussa eettisyys on parantunut ja doping työ on jämäköitynyt kaiken aikaa, sekä välineillä kikkailu saanut aiheellista paheksuntaa. Viimeisimpänä Niken kikkailu vieterikengillä ja noin 40 vaihtuvin jäniksin, joiden siivittämänä Eliud Kipchoge alitti kyseenalaisin keinoin kahden tunnin rajan ajalla 1:59:40. Kahden tunnin alituksen magian päälle sylkäissyt mies on maratonin maailmanennätysmies 99 sekuntia päälle kahden tunnin ajalla. Toki Eliud saa juosta kuten tykkää, ei siinä mitään, mutta tämä temppu on saanut paljon tuomitsevia puheenvuoroja. En pidä tuosta tempauksesta itsekään, mutta samalla koitan ymmärtää Eliudia.\nPolkujuoksussa on paljon erikoista magiaa. Monikin kotimaisissa polkukisoissa menestymään pyrkivä pystyy juoksemaan tiellä kympin 35-37 minuutin haminoille tai puolikkaan 1.20 tienoille, mutta poluilla toiset on vain kuin virtuaali jäniksiä, jotka tuntuvat menevän polun haastavuudesta riippumatta samaa vauhtia alusta loppuun. Sain itse todistaa viime ja tänä vuonna kaksi maagista juoksua. 2018 vuonna Antti Itkonen juoksi käsittämättömän tasaisesti ja tiputti ennalta itseään vauhdikkaamat kilpaveljet olemalla jäätävän kestävä ja sitkeä. Muutaman minuutin yli 20 tunnin aika kahdella peräkkäisellä karhunkierroksella tuntui käsittämättömältä, mutta olikin vain kalpea aavistus tulevasta.\n2019 vuonna Kuusamossa tapahtui jotain jota ei olisi pitänyt voida tapahtua. Kärkikolmikko lähti Rukalta tuplakarhulle aivan sairasta vauhtia. Rukalta lähdettäessä eka kilsalle tulee nousua noin 100 metriä. Siitä huolimatta kärki meni eka kilsan alle kuuteen minuuttiin. Pyssymäki Extreme Polkujuoksun reittiennätysmies Jaakko Eskelinen oli lopulta maaginen. Hieman päälle 18 tunnin ajalla hän pääsi yllättämään jopa kaikkeen varautuneet järjestäjät. Maalissa oli vastassa vain pari unisennäköistä toimitsijaa, kun Jaakko tuli maaliin koko kylän vielä nukkuessa yöuniaan.\nMaailman huipulla touhu on polkupuolella tietysti vielä uskomattomampaa. Kärki menee tuntitolkulla kovempaa kuin kotimainen kärkemme. Sen lisäksi lajin ykkönen, Kilian Jornet, on pystynyt jo vuosikymmenen ajan ottamaan tarvittaessa irtiottoja, jotka saa ihon kananlihalle. Maailmanhuipulla, kun mennään sellaista haipakkaa, ettei mitään mieltä. Tässä yksi lukuisista Kilianin iskuista.\nUrheilu on parasta magian tarjoajaa. Ne hetket, kun joku pystyy pistämään maailman huipputasolla oman dominanssin pystyyn sykähdyttää aina. Hiihdon puolella Kläebo on oma tarinansa. Se vaan menee liian kovaa!\nUrheilu tarjoaa hätkähdyttäviä suorituksia tämän tästä. Joskus sen saattaa tehdä naapurimaan kiekkoilijakin.\nVielä on vuotta jäljellä muutama tunti.\nLainehdin holtittomasti. Välillä olen yrittänyt ottaa rannan oksista kiinni virran viedessä hervottoman hauskasti elämääni eteenpäin. Vuosi vuodelta koen olevani enemmän taiteilija, joka ei halua tai yritäkään olla konservatiivinen. Elämä hetkessä on aidoimmillaan ja parhaimmillaan. Siinä sitä on asian ytimessä, kun on kiinni hetkessä.\nEilen värjöttelin noin viisi tuntia ulkoroihutapahtumassa kympin pakkasessa, jossa muuten kävi peräti 313 liikkujaa. Siitä lisää täällä. Sen jälkeen tuntui, etten taivu nivusista mihinkään suuntaan ja jalat kramppaili kotia päästyäni. Oliko minulle tullut patologinen vamma? Telakka? Siis hä, aamullahan kävin ongelmattoman reilun 15 kilsan lenkin. Ehdin jo hyväksyä ajatuksen. Tyydyin.\nTänään taitelijan yöstä selvittyäni olo olikin yllättäen ihan ok, jos ei nyt ihan vetreä. No ei muuta ku lenkkikamat niskaan ja Pyssyyn. Siellä ne asiat aina selviävät, sad-da-na. Auto parkkiin Kokkola-Kajaanitielle ja kevyttä letkutusta perhereitille päin. 15 minuutin välein oleva hälytys ei sitten vissiin tullutkaan päälle. No ei siinä mitään.. mutta sitten 15 minsan hälytys piippaskin. Katsahdin taaksepäin. Oho, näin kauas vartissa. Ilmankos jalka heilahtikin niin kevyesti eteenkäsin takaa eteen tullessaan. Lenkin serpentiini osuudella tunsin olevani läsnä. Nopea kontakti ja kivan heilahtava että helppo askellus toivat vahvaa länsä olemisen tunnetta. Parasta, on parasta just nyt, ei sitten joskus. Hetkessä elämisessä on elämän idea.\nLopulta lenkki meni noin viisi minuuttia nopsempaa kuin edellisenä päivänä. Nivusessa ei tuntemuksia. Elämä jatkuu. Jotenkin oon jossain jumissa, mutta se ei estä juoksemista. Jotenkin kuitenkin tunnen koko ajan, että homma on hyvässä huomassa. Juoksu tuntuu koko ajan hieman paremmalta. Vauhti on kasvanut. Kovaa en ole hirveästi juossut. Välillä jotain pikku käyttöjä. Vajaan viidenkympin ruho ei näköjään aivan pysy ajatuksen tahdissa. Täytyy vähän antaa siimaa, vaikka kuulin eilen, että moni nuori urheilijatähtikin on dille-dong tilassa, kun treeni on mennyt yli. Itse en oikein taida enää päästäkään yli, kun paikat jumii jo hyvissä ajoin ennen ylimenon mahdollisuuttakaan.\nJotenkin älyttömän kivaa isossa kuvassa. Koskaan ei ole kaikki asiat mallillaan, mutta iso kuva on sopivan hyvä. Tekemistä on uskomattoman paljon, vaikka leipätöitä ei ole kuin nimeksi. Siviilielämän nämä "höpöhommat" on sillä tavoin rentoja, että voi tehdä aina sitä mitä milloinkin haluaa. Taiteilla. Ominta onkin nykyään, ettei minulla ole juuri mitään suunnitelmia mihinkään asiaan. Menen ja teen. Tekemistä on riittänyt ja kirjanpidon mukaan oon käyny välillä lenkilläkin. Ja kuntokin näyttää vain nousevan.\nVirran viemänä näyttäisi olevan minulle sopiva malli elää. Nytkin minun piti työskennellä NHL-tilastopohjien kimpussa ilta kymmeneen, mutta teinkin vaellusreitin sivuille kirjoituksen ja nyt aloin kirjoittaan tähän omaan blogiin. Vähän ehdin tilastopohjia tehdä ja ehkä hyppään toisesta erästä pelin kyytiin. YouTubesta soi äsken Freukkareita ja nyt Pojua. Teksti-tv:ssä Usa-Rus nuorten pelin tilanne ja muija duunissa. Tyttö chättää huoneessaan ja aikuinen poika on äidillään. Vieressä hieman haalistunut kahvi. Hörppäänpä sen loppuun. Noin. Sehän olikin jo kylmää.\nOdotan ensi vuotta jo tosi paljon. Se kiima joka on sisälläni, siitä ei voi tulla muuta kuin hyvää. Nyt voi jo odottaa, koska on vuoden kolmanneksi viimeinen päivä. Oikeasti luulin että jo toiseksi viimeinen. Mistä sitä voi tietää huomista, ja onko tarpeellistakaan? En lakkaa nauramasta huvittuneena Kummelin vanhalle sketsille: -"Heleppohan se on eilisen sää ennustaa, mutta ennustappa huominen".\nOnni Vähäaho, Nivalassa 29.12.2019\nIhminen on isossa kuvassa ehkä eniten riippuvainen tavoitteista kuin mistään muusta asiasta. Myös monin tavoin riippuvaiset, myös hankalalla tavalla, ihmiset yrittävät irrottaa itseään jostain tavoitteiden avulla. Elämä on tiedostamatonta tavoittelua, vaikka se ei päällimmäisenä ajatuksena olisikaan. Mieli luo tulevaa, joista monet asiat jäävät vain sisällemme, mutta joitakin asioita haluamme tuoda esille päästäksemme niihin paremmin tai luodaksemme ympäristölle mahdollisuutta innostua samoista asioista. Jälkimmäinen on nykynuorison iso juttu. Tehdään lyhytvideo juttuja ja jaetaan niitä esim. TikTokissa.\nItse olen ajautunut kotikaupungissani jonkinlaiseksi liikuntaan innostajaksi omalla esimerkilläni. Olen ollut yllättynyt vaikutuksistani, siitä miten kaupunkilaiset ovat innostuneet liikunta-ideoistani. Innostumalla itsekin liikkumaan kuin seuratessaan tempauksiani. Tämän blogin olen käsittänyt olleen ainakin osalle innostus oikeaan suuntaan - liikkumaan. Olen siitä enemmän kuin otettu. Mielestäni näihin minun juttuihin pystyy lähes kuka vain halutessaan. Täytyy vain haluta, silloin lähes kaikki on mahdollista.\nOlen ajoittain kirjoittanut lopettaneeni tavoitteellisuuden. Laitan nyt kuitenkin tässä omat tavoitteeni vuodelle 2020, sillä haluan tällä ilmaista miten ihminen voi milloin tahansa laittaa itsellensä tavoitteita ja tehdä sillä tavoin elämästään jännittävämmän ja innokkaamman. Nyt listaamani tavoitteet on sellaisia joihin uskon pääseväni. Lupaan tehdä jotain liikunnalista hullua, jos en pääse vähintään 6/8 määrään alla olevista tavoitteista. Mitkä ovat sinun tavoitteesi vuodelle 2020?\nCOSMOKSEN TAVOITTEET 2020\n1. Liikuntaa yli 600 tuntia\n2. Yli 100 000 nousumetriä (v.2018 noin 47 000m+, v.2019 noin 70 000m+)\n3. Iisalmi - Nivala noin 128km alle 14 tuntiin\n4. NUTS Karhunkierros 166km alle 28 tuntiin\n5. Vuorokaudessa yli 200km.\n6. Kerätä pantteja 0,5senttiä/päivä, eli vähintään 183euroa.\n7. PEP57km reitti alle 6h20min\n8. Vertikaalitonni alle tunnin (matto 15% 6,7km)\nOnni Vähäaho, Nivalassa 25.12.2019\nLähettänyt Onni Vähäaho klo 8.40 6 kommenttia:\nTunnisteet: haaste, Juoksu, tavoite\nVuosikymmen on lopuillaan. Pian on taas kymmenen vuotta ajanlaskua kulunut. Seuraavassa katson mennyttä hieman omasta ja muista näkövinkkeleistä katsoen. Aloitetaan itsekkäästi omista.\n2010 - luku elämässäni.\n* vuosikymmen alkaa - perheen lukumäärä neljä. (-10)\n* olen lähihoitajan työssä yhdettätoista vuotta. (-10)\n* juoksen elämäni ensimmäisen 24h juoksun. 100km. (-10)\n* juoksen elämäni toisen 24h juoksun. 128km (-11)\n* lopetan nuuskan käytön. (-12)\n* juoksen 12h halli piirinennätyksen 116km. (-12)\n* valinta vuoden liikuttajaksi Nivalassa. (-12)\n* juoksen Nivalan ympäri 100km alle 10 tunnissa. (-13)\n* tyttö menee kouluun. (-14)\n* autistinen poikani, 18.v muuttaa äidille. (-14)\n* juoksen 100 tunnin aikana 427km. (-14)\n* juoksen Unkarissa 6 vuorokaudessa 524km. (-15)\n* Ensimmäinen Pyssymäki Extreme Polkujuoksu järjestetään toimestani. (-15)\n* juoksen maraton ennätykseni 3:22:55. (-15)\n* juoksen ensimmäisen karhunkierroksen retkijuoksuna. (-16)\n* juoksen 5km alle 20 minuutin. (-16)\n* palellutan varpaat pahoin. (2/-17)\n* olen 16. karhunkierroksen 83km kisassa. (-17)\n* voitan pep57km. (-17)\n* perustamassa Nivalan Polku ry:tä. (-17)\n* Norjan ja Ruotsin vuorilla. (-18)\n* Nivalan polku valitaan vuoden liikuttajaksi Nivalassa. (-18)\n* Poika, 22.v muuttaa omaan asuntoon. (-19)\n* voitan Super pep 171km. (-19)\n* perheen koko yhä neljä. (-12/19).\n* olen yhä lähihoitajan työssä. (-12/19)\n2010 - Luku maailmalla sekalaisin huomioin\n2010 Kanada voittaa Olympiakultaa jääkiekossa voittamalla USA:n 3-2 jatkoajalla Sidney Crosbyn iskiessä ratkaisumaalin Jarome Iginlan syötöstä.\n2011 Norjan terrori-iskussa kuoli peräti 77 ihmistä ja haavoittui liki sata. Ytoyan saarella, Oslon lähistöllä. Lokomotiv Jaroslavin joukkue menehtyy lentoturmassa. Suomi voitti jääkiekon maailmanmestaruuden.\n2012 Sauli Niinistö aloitti Suomen presidenttinä.\n2013 Lotto siirtyi MTV 3:lle.\n2014 Kanada voittaa taas Olympiakultaa jääkiekossa voittamalla Ruotsin loppuottelussa puhtaasti 3-0. Sidney Crosby jälleen kapteenina ja tekee loppuottelussa 2-0 maaliin.\n2015 Ashton Eaton voittaa 10-ottelun maailmanmestaruuden ja ottelee 9045 pistettä.\n2016 II Pyssymäki Extreme Polkujuoksussa alitetaan ensimmäistä kertaa kuuden tunnin raja 57 kilometrin matkalla Tero Ruokolaisen toimesta. Donald Trumpista tuli USA:n presidentti.\n2017 Mauno Koivisto kuolee. Suomi täyttää 100 vuotta.\n2018 Mia Tuoriniemi ja Jaakko Eskelinen laittoivat Pyssymäki Extreme Polkujuoksun ennätykset uusiin mittapuihin. Mika Leppälä kiertää ensimmäisenä maallisena matkaajana Iso-Sydänmaanreitin kolme kertaa yhteen soittoon! Vladimir Putin jatkaa Venäjän presidenttinä.\n2019 Matti Nykänen kuolee. Suomi voittaa jääkiekon maailmanmestaruuden Marko "Mörkö" Anttilan maaleilla.\nOmat juoksukilsat / harjoittelutunnit 2010 -luvulla.\nvuosi juoksukilsat harjoittelutunnit\n2017 4809,0km 563h\n2019 4512,5km 679h (tilanne 15.12.2019)\nNHL pisteet 2010 -luvulla\n1. Patrick Kane 735ottelua, 791pistettä.\n2. Sidney Crosby 630ottelua, 788pistettä.\n3. Alex Ovechkin 762ottelua, 774pistettä.\n42. Mikko Koivu 678ottelua, 477pistettä.\n64. Connor McDavid 322ottelua, 429pistettä. (tilanne 16.12.2019)\nHYVÄÄ JOULUA KAIKILLE LUKIJOILLE!!!\nOnni Vähäaho, Nivalassa 16.12.2019\nTunnisteet: 2010 luku\nTÄSTÄ pääset infoon, josta löydät kaiken oleellisen matskun. Lisäkysymyksiä voi heittää minulle (040-5186766 tai onni.cosmo(at)gmail.com).\nILMOITTAUTUMINEN aukeaa siis TO 2.1.2019. Uutuuksina on mm. 7km yöpeppi otsavalolla ja tunnelma valaistuksissa, nuorten lyhennetty 2km kirmasu ja 57km pyöräsarja. 57km matkalle on juoksu ja pyöräsarjat mukaanluettuna vain 50 paikkaa, joten kannattaa olla näppäimillä ilmon autessa. 171km sarja toteutuu, jos ennako-ilmoja on vähintään 7kpl 29.2.2019 mennessä. 171km paikkakiintiö on 15, joten sille matkallekin havittelevien kannattaa olla heti toinen päivä ensi vuottta valppaana.\nTÄSSÄ viime vuoden kisavideo.\nJa TÄSSÄ tämän vuoden esittelyvideo.\nOnni Vähäaho, Nivalan Polku ry 13.12.2019\nLähettänyt Onni Vähäaho klo 11.00 Ei kommentteja:\nTunnisteet: super pep 2020\nLaitetaan tämä tieto nyt jakoon, kun siitä on tullut niin paljon kyselyjä. Ulkoroihu 2019 pidetään tänäkin vuonna Vinnurvasta lähtevällä 7km perhereitillä LA 28.12.2019 NON-STOPPINA klo.16-17.\nTervetuloa sankoin joukoin nauttimaan ulkoroihujen täyttämästä polusta ja aistikkaasta tunnelmasta kiireettömään tapahtumaan. Osallistumismaksuun sisältyy upean roihukattauksen ja tunnelman lisäksi myös mehua ja piparia.\nLähettänyt Onni Vähäaho klo 11.19 Ei kommentteja:\nLähettänyt Onni Vähäaho klo 23.10 Ei kommentteja:


TUKES OPAS KODIN SÄHKÖLAITTEISTON KUNNOSSAPITO TURVATEKNIIKAN KESKUS TURVATEKNIIKAN KESKUS. Kodin sähkölaitteiston kunnossapito - PDF\nDownload "TUKES OPAS KODIN SÄHKÖLAITTEISTON KUNNOSSAPITO TURVATEKNIIKAN KESKUS TURVATEKNIIKAN KESKUS. Kodin sähkölaitteiston kunnossapito"\n1 TUKES OPAS KODIN SÄHKÖLAITTEISTON KUNNOSSAPITO Kodin sähkölaitteiston kunnossapito\n2 Sähkölaitteiden korjaus on sähköalan ammattilaisten työtä. Kodin sähkölaitteiston kunnossapito\n3 Kodin sähkölaitteiston kunnossapito Kunnossapidolla ja kunnon valvonnalla pyritään varmistamaan sähkölaitteiston turvallinen ja häiriötön toiminta. Kiinteistön sähköasennukset ja sähkölaitteet muodostavat yhdessä sähkölaitteiston. Asuinympäristön sähköturvallisuuteen kuuluu sekä sähkölaitteista että -asennuksista huolehtiminen. Sähkölaitteiden oikea sijoitus ja käyttö sekä sähkölaitteiden ja -asennusten kunnossapito, ovat turvallisuuden kannalta keskeisiä asioita. Sähköasennukset kuluvat käytössä ja vaativat seurantaa, huoltoa ja korjausta. Tässä oppaassa kerrotaan, miten sähköön perehtymätönkin henkilö voi seurata sähkölaitteiston kuntoa. Oppaassa kerrotaan myös, miten voit osana kunnossapitoa selvittää, onko kodin tai kiinteistön sähköasennuksissa silmämääräisesti havaittavia vikoja ja minkälaisia vikoja sähkölaitteistoissa voi ilmetä. Opas on tarkoitettu jokaiselle asuinympäristön turvallisuudesta huolehtivalle Matti tai Maija Meikäläiselle. Oppaasta on apua myös kiinteistöjen kunnossapidosta vastaaville henkilöille, kuten isännöitsijöille ja huoltomiehille. Tukesin julkaisu Kodin sähköturvallisuusopas antaa perustietoja sähkön turvallisesta käytöstä ja ohjeita maallikoille sallittujen sähkötöiden tekemisestä. Tämä opas täydentää sitä kunnossapidon näkökulmasta. Oppaan liitteessä on selvitetty sähköturvallisuuden tärkeimpiä peruskäsitteitä, joista on apua vaarojen ja vikojen arvioinnissa. Marraskuu 2006 Kodin sähkölaitteiston kunnossapito\n4 1. Kunnossapito olennainen osa sähköturvallisuutta 2. Sähkölaitteiden ja laitteistojen elinkaari 3. Kiinteistön sähköverkon kunnossapito 3.1 Sähköverkon suojalaitteet 3.2 Sähkökeskukset 3.3. Sisätilat 3.4. Ulkotilat 4. Sähkötyöt kuuluvat ammattilaisille 5. Mitkä toimenpiteet ovat maallikoille sallittuja? Liite: sähköturvallisuuden peruskäsitteitä 1. Kunnossapito olennainen osa sähköturvallisuutta Suuri osa sähkölaitteista aiheutuvista onnettomuuksista johtuu vioittuneista tai virheellisesti korjatuista laitteista, sähköasennusten puutteellisesta kunnon valvonnasta ja kunnossapidosta tai huolimattomuudesta ja varomattomuudesta. Tapaturmia ja tulipaloja aiheutuu myös virheellisesti tehdyistä asennuksista. Sähkölaitteiston osiin kertynyt pöly, lika tai kosteus lisää valokaaren ja sähköpalon syttymisen vaaraa. Mekaaniset vauriot, kuten kalusteiden kansien rikkoontuminen ja johtojen vauriot, aiheuttavat sähkötapaturman vaaran. Sähkölaitteita on myös voitu sijoittaa niille sopimattomiin olosuhteisiin. Sähkölaitteiston haltija (omistaja tai vuokralainen) on vastuussa siitä, että sähköasennukset ja -laitteet ovat turvallisia ja pysyvät käytössä turvallisina. Laitteiston kuntoa on tarkkailtava ja huolehdittava siitä, että havaitut viat korjataan riittävän nopeasti. Muista perussäännöt: Käytä sähkölaitteita oikein ja vain niille tarkoitetuissa olosuhteissa ja paikoissa. Noudata käyttöohjeita ja valvo, että käyttöympäristö säilyy ohjeiden mukaisena. Huolehdi riittävästä kunnon valvonnasta ja kunnossapidosta. Korjauta havaitsemasi vialliset asennukset viipymättä ja huollata sähkölaite tai vaihda se uuteen. Muista varovaisuus sähkön kanssa, erityisesti kosteissa tiloissa ja ulkona. Perehdy riittävästi laitteiden ja laitteiston ominaisuuksiin. Jätä omat viritykset tekemättä ja käytä ammattilaista sähkötöissä. Suomessa syttyy joka vuosi noin 1500 sähkön aiheuttamaa tulipaloa, joissa menehtyy ihmisiä ja tuhoutuu omaisuutta. Sähköiskuihin on kuollut vuosittain keskimäärin kolme henkilöä ja vakavia sähkötapaturmia on sattunut noin 50 henkilölle. Kodin sähkölaitteiston kunnossapito\n5 Vanhat asennukset eivät aina vastaa nykyajan tarpeita Kiinteistöissä saattaa olla hyvinkin vanhoja sähköasennuksia, jotka eivät kaikilta osin vastaa uusien asennusten sähköturvallisuusvaatimuksia. Vanhoja asennuksia ei kuitenkaan tarvitse ryhtyä muuttamaan, jos ne täyttävät asennusajankohdan määräykset eikä asennusolosuhteisiin ja ympäristöön ole tullut muutoksia. Usein käytännön tarpeet aiheuttavat sen, että vanhoja asennuksia on uusittava tai asennuksia on laajennettava. Sähkön käyttö asunnoissa on lisääntynyt viime vuosina runsaasti ja käyttötavat ovat muuttuneet. Tyypillistä vanhojen rakennusten asennuksille on esim. se, että pistorasioita ja valopisteitä on liian vähän. Nykyaikainen toimiva keittiö vaatii riittävästi pistorasioita. Kodin keittiössä käytetään paljon erilaisia sähkölaitteita kuten kahvinkeitin, vedenkeitin, yleiskone, leivänpaahdin, mikroaaltouuni, kylmälaitteet ja pesukoneet. Tällöin oikea ja turvallinen ratkaisu on uusia ja laajentaa asennuksia ja lisätä pistorasioita sen sijaan, että käytetään jatkojohtoja laitteiden liittämiseksi verkkoon. 2. Sähkölaitteiden ja -laitteiston elinkaari Asukkaan kannattaa perehtyä sähkön käytön ja kunnossapidon perusasioihin. Perusasioiden tuntemus auttaa sähkölaitteiden ja sähköjärjestelmien valinnassa sekä suunnitelmien teossa. Se auttaa myös sähkön ja laitteiden taloudellisessa ja tehokkaassa käytössä. Hyvä etukäteissuunnittelu ja harkinta takaavat parhaiten turvallisen lopputuloksen ja pitävät myös käyttökustannukset kurissa. Sähkölaitteen hankinta ja asennusten suunnittelu Sähkölaitteiden turvallisuutta kannattaa miettiä jo ostovaiheessa. Tuotteessa pitää olla selkeät käyttöohjeet kotimaisilla kielillä sekä tiedot valmistajasta, maahantuojasta ja huoltoliikkeestä. Lisäksi tarvitaan turvallisen käytön kannalta tarpeelliset tekniset tiedot kuten jännite, virta ja teho sekä mahdolliset varoitukset. Suunniteltaessa kiinteitä asennuksia tai niiden muutoksia varaudutaan siihen, että pistorasioita ja valopisteitä on tarpeeksi ja että ne on sijoitettu tarkoituksenmukaisesti mm. siten, että ulkokäyttöön on varattu omat vikavirtasuojatut pistorasiat. Tässä keittiössä on liian vähän pistorasioita. Sähkölaitteiden oikea sijoitus ja käyttö Sijoiteltaessa sähkölaitteita on otettava huomioon laitteiden vaatima käyttötila sekä turvallisen käytön että niiden jäädytyksen vaatiman ilmankierron kannalta. Laitteita käytettäessä on noudatettava niiden käyttöohjeita. Käyttöympäristöt asettavat erilaisia vaatimuksia sähkölaitteille ja kiinteille sähköasennuksille. Vaatimuksia aiheuttavat esim. vesi, pöly, lämpötila ja mekaaniset vaarat. Erilaisilla suojauksilla ja rakenteilla halutaan varmistaa sähkölaitteiden käytön turvallisuus niissä käyttöympäristöissä, joihin laite on tarkoitettu. Sähkölaitteen kotelointiluokan tulee vastata käyttöympäristöä, (esim. kostea tila, ulkotila, märkä tila, pölyinen tila). Ulkona käytetään roiskevedenpitäviä suojamaadoitettuja pistorasioita ja jatkojohtoja. Ulkona sähkö tulee ottaa aina tarkoitukseen varatusta ulkopistorasiasta. Esimerkiksi autolämmittimen liitäntäjohto on kytkettävä ulkopistorasiaan. Ulkokäytössä turvallisimpia ovat ladattavat, akkukäyttöiset työkalut. Kodin sähkölaitteiston kunnossapito\n6 Suojajännitteellä toimivat sähkölaitteet ovat ulkokäytössä turvallisempia kuin verkkojännitteellä toimivat laitteet. Jotkut ulkokäyttöön tarkoitetut laitteet on varustettu erityisellä suojajännitemuuntajalla, joka muuntaa tavallisen verkkojännitteen (230 V) turvallisemmaksi 12 tai 24 V jännitteeksi. Tarkkaile myös laitteiden liitäntäjohtojen ja jatkojohtojen kuntoa. Haurastuneet, viiltyneet, murtuneet tai muuten vaurioituneet johdot pitää uusia. Kiinteistön huoltokirja Vuoden 2000 alusta asti on kiinteistön huoltokirja ollut pakollinen kaikissa uusissa asuinrakennuksissa. Huoltokirja suositellaan laadittavaksi rakennuksen korjaus- ja muutostöiden yhteydessä myös vanhoihin taloihin. Huoltokirja on eräänlainen omistajan käsikirja, johon merkitään myös kaikki kiinteistön koneet ja laitteet, niiden tuotemerkit ja valmistajat. Osana huoltokirjaa tallennetaan kiinteistön sähkölaitteiden hoidossa, huollossa ja kunnossapidossa tarvittavat ohjeet. Huoltokirjan yhteyteen kuuluvat myös kodin sähkölaitteiden, kuten kotitalouskoneiden, asennusja käyttöohjeet. Korjaus Jos huomaat laitteessa vian tai toimintahäiriöitä, korjauta se heti sähköalan ammattiliikkeessä tai vaihda se uuteen. Lampun tai sulakkeen vaihdon sekä pistorasian ja valaisinkytkimen peitekannen vaihdon voi tehdä itse. Varsinaiset sähkölaitteiden ja -asennusten korjaustyöt ovat sähköalan ammattilaisten työtä. Omat viritykset ovat turvallisuusriski. Kunnon valvonta ja kunnossapito Jos laitteet tai laitteistot eivät toimi normaalisti, jokin on vialla. Tarkkaile kytkimien, pistorasioiden, valaisimien ja sähkökeskusten kuntoa. Palavatko sulakkeet usein? Välkkyvätkö valot oudosti? Haiseeko palaneen käry laitteen lähellä? Kuuluuko sähkölaitteesta rätinää tai sirinää? Näkyykö pistorasiassa tai tulpassa tummia, liiallisesta lämpenemisestä johtuvia jälkiä? Tuntuuko pistotulppa kuumalta? Onko pistorasian, kytkimen tai muun laitteen ulkokuoressa halkeamia tai vioista johtuvia rakoja tai aukkoja? Näkyvätkö laitteen sisäiset johtimet tai muut sähköiset osat vioittumisen johdosta? Ovatko lampunkannan muoviosat hapertuneet? Kodin sähkölaitteiston kunnossapito\n7 3. Kiinteistön sähköverkon kunnossapito Kunnossapito ja kunnon valvonta edellyttävät sähkölaitteiston tuntemista. Ota selvää: Missä pääkytkin sijaitsee? Mistä laitteiston tai sen osat voi tehdä jännitteettömäksi? Missä ovat eri laitteiston osia suojaavat sulakkeet ja muut suojalaitteet? Selvitä myös seuraavat asiat: Miten mahdolliset vikavirtasuojakytkimet testataan ja viritetään? Missä pumppujen, ilmastointilaitteiden tai lämmityslaitteiston ohjaus- ja suojalaitteet sijaitsevat ja miten niitä käytetään? Miten käyttötyöt, kuten sulakkeiden ja lamppujen vaihdot, tehdään turvallisesti? Varmista, että laitteistosta on käytettävissä sähkökuvat ja laitteiden asennus-, huolto- ja käyttöohjeet. Tutustu ohjeisiin ja noudata niitä. Väärin asennettuna tai käytettynä sähkölaite on turvallisuusriski Sähköverkon suojalaitteet Tarkastukset Vanhat asennukset on hyvä tarkastuttaa määräajoin sähköalan ammattilaisilla. Sähköjärjestelmien tarkastuksen tai kuntoarvion voi teettää sähköurakoitsijalla, kuntotutkijalla tai valtuutetulla tarkastajalla. Asuinhuoneistoissa ja pientaloissa määräaikaistarkastus ei ole lakisääteinen, mutta kuntoarvion teettäminen kannattaa esim. silloin, kun on ostamassa tai myymässä asuntoa. Säilytys Sähkölaitteita ei pidä säilyttää kosteissa tiloissa eikä ulkona. Ulkovarastossa säilytettävät sähkölaitteet saattavat vaurioitua sekä kosteuden että pakkasen vaikutuksesta. Kylmissä vapaa-ajan asunnoissa olevien televisioiden ja muiden elektroniikkalaitteiden kannattaa antaa lämmetä huoneenlämmössä useita tunteja ennen käyttöönottoa. Kylmiin sähkölaitteisiin saattaa tiivistyä haitallisesti kosteutta tiloja lämmitettäessä. Korjailtu sulake on vaarallinen. Sulake suojaa sähköjohtoa ylikuormituksen ja oikosulun aiheuttamalta liialliselta lämpenemiseltä ja estää näin mahdollisen tulipalon. Sulake kestää palamatta siihen merkityn virran. Palanutta sulaketta ei saa korjata, vaan tilalle vaihdetaan uusi samankokoinen ehjä sulake. Tulppasulakkeen saa vaihtaa itse. Varmista ennen sulakkeen vaihtamista, että sen suojaamassa virtapiirissä ei ole kytkettynä suuritehoisia laitteita tai laitteita, jotka voivat käynnistyessään aiheuttaa vaaraa. Kodin sähkölaitteiston kunnossapito\n8 Sulakkeen tilalla voi olla automaattisulake eli johdonsuojakatkaisija. Automaattisulaketta ei tarvitse vaihtaa sen lauettua, vaan se voidaan palauttaa toimintakuntoon siinä olevan kytkinlaitteen avulla. Mikä on vikavirtasuojakytkin? Vikavirtasuojakytkintä käytetään sulakkeen tai vastaavan ylivirtasuojan lisäksi herkkänä lisäsuojana erityisesti pesutiloissa ja ulkona. Se suojaa ihmistä, joka koskettaa vahingossa jännitteisiä osia esimerkiksi sähkölaitteeseen tai jatkojohtoon tulleen vian johdosta. Se suojaa myös vuotovirtojen aiheuttamalta palovaaralta. Vikavirtasuojakytkin on nykyisin pakollinen uusissa asennuksissa mm. ulkopistorasioissa sekä kylpy- ja suihkutiloissa. Se asennetaan yleensä kiinteästi sähkökeskuksen yhteyteen tai irrallisena lisälaitteena pistorasiaan. Sen toiminta on tarkistettava säännöllisin väliajoin käyttöohjeiden mukaisesti. Mikäli sulake palaa tai muut suojalaitteet, kuten vikavirtasuoja toimivat toistuvasti, täytyy syy tähän selvittää. Vika voi olla mm. sähkölaitteessa tai kiinteän asennuksen sähköjohdoissa. Sähköjohdossa saattaa olla ylikuormitusta, esim. käytössä on samanaikaisesti liian monta sähkölaitetta, tai yksittäinen sähkölaite on johtoa suojaavalle sulakkeelle liian suuritehoinen Sähkökeskukset Sähkökeskuksiin liittyy paljon asioita, joiden tulee olla kunnossa turvallisen ja häiriöttömän käytön takaamiseksi. Keskuksen sijaintipaikka Keskuksen on oltava suojassa mekaaniselta vahingoittumiselta ja rakenteesta (tiiviydestä) riippuen myös vedeltä, lialta sekä pölyltä. Keskukseen tulevien kaapeleiden kiinnityksen ja suojauksen tulee olla riittävä. Keskuksen edustan pitää olla vapaa esteistä, jotta käyttötoimenpiteet voi tehdä turvallisesti. Vapaan ilmatilan ja ilmankierron tulee säilyä riittävänä jäähdytyksen kannalta. Keskusta ei saa peittää tai jättää esim. komeroon tai kaappiin siten, että ilmankierto ei ole riittävä. Kaappi on liian lähellä keskusta. Kaapeleiden kiinnitys on puutteellinen. Keskuksen läheisyyteen kannattaa varata tarpeelliset varasulakkeet. Saatat myös tarvita paristovalaisinta. Jännitteenilmaisimen avulla voi etsiä mikä sulake on palanut. Keskuksen kotelointi ja suojaukset Tiiviyden säilymisestä veden, lian ja pölyn suhteen on huolehdittava. Suojakannet pidetään paikoillaan ja normaalikäytön aikana suljettuna. Kansien tiivisteiden tulee olla kunnossa. Kaapeleiden läpivientien pitää olla riittävän tiiviitä ja käyttämättömien läpivientiaukkojen suljettuja, jotta keskus säilyttäisi kotelointitasonsa. Kojeiden, kuten kellojen, lämpöreleiden kuittauspainikkeiden ja merkkilamppujen, pitää olla ehjiä ja paikoillaan. Kojeiden pitää olla alustaan kiinnitettyjä eivätkä ne saa riippua esim. johtojensa varassa. Jännitteisten osien suojana on myös kansien alla ylivirtasuojien ja käsiteltävien kojeiden yhteydessä eriste- tai metallilevyjä. Näiden pitää säilyä ehjinä ja siten, että keskuksen jännitteiset osat eivät ole kosketeltavissa. Kodin sähkölaitteiston kunnossapito\n9 Kosketussuojalevy sulakkeilta puuttuu, paljas jännite on kosketeltavissa. Hengenvaara! Keskuksen käytön turvallisuus Pääkytkimen käyttövivun on oltava paikallaan, jotta keskus voidaan tehdä tarvittaessa jännitteettömäksi. Sulakkeilla ja kojeilla tulee olla riittävät merkinnät, joiden perusteella voi tunnistaa suojalaitteiden (ryhmien) ja kytkimen vaikutusalueet (mihin tiloihin tai laitteisiin esim. kytkin tai sulake vaikuttaa) sekä ryhmälle sallitun sulakekoon. Jos ryhmät on merkitty vain numeroin, tulee käyttöpaikalla olla kaavio tai luettelo, josta muut lisätiedot ilmenevät. Puutteelliset ja väärät merkinnät ovat turvallisuusriski. Jos keskuksessa havaitaan merkkejä liiallisesta lämpenemisestä, kuten tummentuneita kaapeleita tai värimuutoksia, on ryhdyttävä huoltotoimenpiteisiin. Keskuksessa on avoimia aukkoja, kannen alla paljas jännite. Hengenvaara. Pääkytkimen vipu puuttuu. Miten katkaiset sähköt turvallisesti? Viallinen tulppavarokekansi on hengenvaarallinen. Sähkölaitteet voivat olla joko yksivaiheisia tai kolmivaiheisia. Kolmivaiheisia sähkölaitteita (esim. sähkökiuas, liesi, voimapistorasia) varten täytyy ryhmäkeskuksessa olla kolme sulaketta. Nämä kaikki on poistettava, mikäli halutaan tehdä laite jännitteettömäksi. Jos merkinnät puuttuvat tai ovat virheellisiä, voi syntyä vaaratilanne, kun ei huomata poistaa kaikkia sulakkeita asennus-, korjaus- ja huoltotöiden yhteydessä. Kodin sähkölaitteiston kunnossapito\n10 3.3. Sisätilat Kun tarkkailet sähkölaitteiden ja -laitteiston kuntoa sisätiloissa, kiinnitä huomiota pistorasioiden, valaisimien ja lämpöpattereiden sijaintiin. Jos pistorasiat sijaitsevat kovin hankalissa paikoissa, esim. kaappien takana, se vaikeuttaa laitteen käyttöä ja myös kunnossapitoa. Sisusta mieluummin niin, etteivät kalusteet peitä pistorasioita. Valaisimia ei pidä sijoittaa liian lähelle palavia materiaaleja tai siten, että ne putoavat helposti ja aiheuttavat palovaaran. Lämpöpattereita ei pidä peittää eikä myöskään sijoittaa palovaarallisesti. Huolehdi siitä, että sähkölaitteiden ympärillä on ilmankiertotilaa ja imuroi laitteiden taustat säännöllisesti. Ota sisustuksessa huomioon sähkö- ja paloturvallisuus. Kukkavaasit ja kynttilät on turvallisempaa sijoittaa muualle kuin tv:n päälle. Kaapelin sisäiset johtimet näkyvät ja johdon kiinnittävä vedonpoisto puuttuu. Ei saa käyttää! Pistorasiat, kytkimet, kojeet ja johdot Pistorasia- pistotulppa- järjestelmä on tehty sellaiseksi, että pistotulppa, jota ei ole tarkoitettu käytettäväksi tietyssä pistorasiassa, ei myöskään sovi siihen. Pistotulppia ei saa vuolla tai muuten muuttaa sellaisiin pistorasioihin sopiviksi, joihin niitä ei ole tarkoitettu, koska tällöin suojausjärjestelmä tulee tehottomaksi. Pistotulpan muuttaminen aiheuttaa vaaraa liitettäessä laite pistorasiaan, johon tulppaa ei ole tarkoitettu. Maadoittamattomia pistorasioita ei ole enää vuoden 1997 jälkeen asennettu uudisrakennuksiin. Uudet maadoitetut pistorasiat ovat yleensä lapsisuojattuja turvapistorasioita. Pistorasioiden pitää olla hyvin kiinnitettyjä ja ehjiä suojakansineen. Ne eivät saa olla pölyisiä, likaisia tai rasvaisia. Älä korjaa rikkoutunutta pistotulppaa, vaan hanki uusi. Pistorasioiden koskettimet saattavat löystyä käytössä. Pistorasioiden kosketinaukkojen ympärillä oleva mustuminen on merkki löysän liitoksen aiheuttamasta lämpenemisestä. Pistorasiaa tai kytkintä käytettäessä kuuluva sirinä tai kipinöinti saattaa myös olla merkki löystyneestä liitoksesta. Pistorasioiden ja jakorasioiden läpivientitiivisteiden pitää olla paikoillaan ja kaapeleiden vaippojen asennettuna kojeisiin siten, että yksittäiset johtimet eivät ole kosketeltavissa. Kojeiden peitekansien pitää olla ehjiä ja paikoillaan. Muista irrottaa pistotulppa pistorasiasta aina tulpasta vetämällä, ei koskaan johdosta vetämällä. 10 Kodin sähkölaitteiston kunnossapito\n11 Jos huoneistossa irrotetaan maalaus- tai tapetointitöiden ajaksi kytkimien tai pistorasioiden kansia, tehdään kyseiset sähköpisteet ensin jännitteettömiksi irrottamalla keskuksesta tarpeelliset sulakkeet. Huolehdi aina siitä, että kannet tulevat asianmukaisesti takaisin paikalleen ja että pistorasioiden suojaliuskat ovat kunnossa, eivätkä esim. maalin peitossa. Kattorasian siirtokansi vedonpoistoineen puuttuu. Laitteiden liitosjohtojen ja jatkojohtojen on oltava ehjiä. Ulkovaipassa ei saa olla murtumia eikä halkeamia. Johtojen vioittuneita vaippoja ei saa paikata teipillä, eristysnauhalla tai laastarilla vaan johto on vaihdettava. Jos yksittäiset johtimet, liitinruuvit, tai muut sähköiset osat näkyvät, on välitön korjaus tarpeen. Kytkimen peitelevy puuttuu, jännitteiset liitinruuvit kosketeltavissa. Hengenvaara! Kytkimen kuori on rikki. Korjauta vika viipymättä! Leivänpaahtimen liitäntäjohto on vaarallisen huonokuntoinen. Kodin sähkölaitteiston kunnossapito 11\n12 Taipuisat johdot eivät saa olla irti pistotulppien ja läpivientien vedonpoistoista, jolloin johdinvaipan alla olevat yksittäiset johtimet näkyvät ja ovat kosketeltavissa. Liittimestään irronnut johdin aiheuttaa vaaraa. Älä käytä vioittuneita sähkölaitteita! Korjauta ne tai hanki uusi laite. Käyttäessäsi suuritehoista sähkölaitetta jatkojohdon kautta, älä jätä jatkojohtoa tiukalle rullalle tai kelalle, koska johto voi tällöin kuumentua ja vaurioitua. Valaisimet Huolellisesti toteutetulla sisä- ja ulkovalaistuksella voidaan merkittävästi lisätä asumisviihtyvyyttä ja myös -turvallisuutta. Liitäntäjohto on irronnut laitteen vedonpoistokiinnikkeestä (nippa), jolloin johtimet saattavat irrota liittimistään laitteen sisällä. Halogeenivalaisimet on sijoitettava riittävän kauas valaistavasta kohteesta. On huolehdittava siitä, ettei valokeilaan liian lähelle valaisinta pääse syttyvää materiaalia (esim. puuta). Raolleen jäänyt kaapinovi voi syttyä palamaan, jos aivan sen yläpuolelle on asennettu halogeenivalaisin. Valaisimesta lähtevä lämpösäteily voi nostaa oven yläreunan lämpötilan jopa yli 200 C:een. Erityisesti asiasta on huolehdittava, kun lampun teho on yli 20W. Halogeenilamppu antaa lämpöä myös ylöspäin. Kattoon upotettujen halogeenivalaisimien osalta on huolehdittava, että yläpuolen riittävä vapaa ilmatila tai ohjeen mukainen kotelotila säilyvät. Myös muissa valaisimissa suurin osa sähköenergiasta muuttuu lämmöksi. Ne voivat lämmittää ympäristöään liikaa joko huolimattoman käytön, sijoittelun tai vikaantumisen johdosta. Valaisinhuoltoon tulee kiinnittää huomiota. Vain päistään hehkuvat loisteputket ovat loppuun palaneita ja aiheuttavat ylivirran, joka lämmittää valaisinta. Tämä aiheuttaa palovaaraa ja valaisimen ennenaikaisen vioittumisen. Kun vaihdat loisteputket uusiin, kannattaa vaihtaa samalla valaisimessa oleva sytytin. Valaisimet pitää puhdistaa riittävän usein. Valaisimiin kertynyt pöly ja lika saattavat aiheuttaa palovaaran ja vähentävät valaistustehoa. Sähkövatkaimen taivutussuoja on rikki eikä suojaa enää johtoa murtumiselta. Kädessä pidettävän laitteen taipuisan liitäntäjohdon läpiviennissä laitteeseen on erityinen taivutussuoja, jonka tarkoituksena on estää johdon vioittuminen läpiviennin vierestä. Taivutussuojan tulee olla hyväkuntoinen eikä se saa olla irronnut laitteesta tai muutoin murtunut. Hehkulamppuvalaisimien suojakupujen pitää olla paikoillaan. Valaisimeen ei saa asentaa sallittua tehoa suurempaa lamppua; sellainen kuumentaa liiaksi valaisinta ja sen ympäristöä aiheuttaen palovaaraa ja valaisimen ennenaikaisen vioittumisen. 12 Kodin sähkölaitteiston kunnossapito\n13 Loppuun palanut loisteputki aiheuttaa palovaaraa. Kodinkoneet Pidä sähkölaitteet ja sähkölaitteisto siistinä. Ota tavaksi imuroida pölyt laitteiden päältä ja takaa muun siivouksen yhteydessä. Pöly haittaa laitteiden tuuletusta, voi tukkia ilmankierron ja aiheuttaa ylikuumenemista. Sähkölaitteiden ja laitteiston puhdistuksessa on muistettava: Noudata valmistajan ohjeita. Irrota laitteen pistotulppa pistorasiasta tai erota laitteiston osa verkosta esim. poistamalla ryhmäsulake tai katkaisemalla sähköt pääkytkimellä puhdistuksen ajaksi. Älä käytä vettä. Laitteiden sisäpuolelle ei ole asiaa kuin ammattimiehellä. Hengenvaara! Lämmittävät sähkölaitteet pystyvät tuottamaan riittävästi lämpöä sytyttääkseen palon. Liesi Jos perheessä on lapsia, huolehdi että liedessä on kaatumiseste. Myös liesisuojus on hyvä turvaväline; se estää lasta vetämästä levyllä olevaa kattilaa päälleen. Liesi on yleensä kytketty puolikiinteästi sähköverkkoon ja se voidaan vetää ulos siivousta varten kaapelin sallimissa rajoissa. Huolehdi, että lieden taakse ja alle ei kerry rasvaa ja pölyä. Liittämiseen käytetyn kumikaapelin vaippa haurastuu vanhetessaan. Myös ruuanlaitossa käytetyt rasvat pehmentävät kumieristeen. Jos huomaat merkkejä haurastumisesta tai kaapelin turpoamisesta, on kaapeli syytä vaihdattaa uuteen. Sähköpatterit Patteri luovuttaa lämpöä huoneeseen sekä säteilemällä että lämmittämällä patterin lähistöllä kiertävää huoneilmaa. Jotta patteri pystyisi luovuttamaan suunnitellun lämpömäärän, sitä ei saa peittää, eikä ilman kiertoa sen edessä, takana tai sisällä saa estää. Sähköpatterin peittäminen tai tekstiilien tms. ripustaminen sen päälle voi aiheuttaa tulipalovaaran. Kodin sähkölaitteiston kunnossapito 13\n14 Pesutilat ja sauna Kosteiden pesutilojen ja ulkotilojen pistorasioiden suojaläppien on oltava kunnossa. Vikavirtasuojakytkin lisää sähkön käytön turvallisuutta, ja se onkin pakollinen kylpy- ja suihkutiloissa uusissa asennuksissa. Kodinkoneet, kuten pyykinpesukone, on syytä sijoittaa mahdollisuuksien mukaan muualle kuin saunan pesuhuoneeseen. Riittävän iso WC-tila, kodinhoitohuone tai keittiö ovat sähköturvallisuuden sekä sähkölaitteiden kunnossa pysymisen kannalta suositeltavampia sijoituspaikkoja. Jos pyykinpesukone tai kuivain joudutaan sijoittamaan peseytymistiloihin, niiden on oltava vaaditulla etäisyydellä kylpyammeesta tai suihkusta ja suojassa vedeltä. Sähköisen lattialämmityksen osalta muistettavia asioita ovat: Termostaattia ei saa peittää eikä sitä saa altistaa vedelle. Lattialämmityksen sijoitus on selvitettävä ja otettava huomioon lattiaan tehtävissä porauksissa ja kiinnityksissä. Sähkösauna ja kiuas Noudata saunan sähköturvallisuuden osalta seuraavia ohjeita: Älä koskaan kuivaa kiukaan päällä tai lähistöllä pyykkiä, siivousvälineitä tms. esineitä. Varmista, että kiukaan ympärillä olevat kaiteet ovat ehjät ja tukevasti kiinnitetty. Etäisyyden kiukaaseen tulee pysyä riittävänä. Älä heitä kiukaalle ylisuuria vesimääriä. Tutustu kiukaan valmistajan laatimiin käyttö- ja hoito-ohjeisiin. Varmistu ohjausautomatiikan toiminnasta määrävälein, etenkin siitä, että kiuas kytkeytyy pois päältä halutun ajan jälkeen. Käytössä kiuaskivet vähitellen rapautuvat ja murentuvat. Pienet kiuaskivien palaset voivat kertyä kiukaan alaosaan tiiviiksi kerrokseksi estäen ilman kierron. Siksi kiuaskivet on ajoittain uusittava. Kiuaskivet ladotaan riittävän harvaksi siten, että ilma pääsee kiertämään niiden välistä, mutta löylyvesi ei suoraan osu punahehkuisille vastuksille. Huolehdi taipuisien kumikaapelien kunnosta, kaapelin vaippa haurastuu vanhetessaan. Kiuas on ruostunut vaihtokuntoon. 14 Kodin sähkölaitteiston kunnossapito\n15 3.4. Ulkotilat Kiinteistön liittymisjohto voi olla maahan asennettu kaapeli tai ilmajohtona joko avojohto tai eristepäällysteinen AMKA-riippukierrekaapeli. Maasta nousevien kaapelien riittävän suojauksen säilymisestä on huolehdittava, myös esim. rakennus-, piha- tai vaikkapa maalaustöiden yhteydessä. Kaapeli tai maadoituselektrodi eivät missään tilanteessa saa olla alttiina vahingoittumiselle. Ilmajohdon läheisyydessä ei pitäisi olla puun oksia, jotka voivat hangata johtoa ja vaurioittaa sen eristeen. Puiden karsinnat ilmajohtojen läheisyydessä tehdään sähkölaitoksen toimesta tai heidän ohjeidensa mukaan. Riippukierreilmajohtoa ei saa koskettaa, koska sen johdineristeet eivät ole riittäviä koskettelun sallimiseksi. Sähköturvallisuuteen on kiinnitettävä erityistä huomiota ulkotiloissa. Ulkona käytettävien sähkölaitteiden on aina oltava suojaeristettyjä, suojamaadoitettuja tai suojajännitteellä toimivia. Akkukäyttöiset laitteet ovat luonnollisesti turvallisimpia ulkokäytössä. Ulkona olevien sähköasennusten ja laitteiden, kuten pistorasioiden ja valaisimien toiminta ja kunto tulee tarkastaa säännöllisesti, kuten sisätiloissakin, ja puhdistaa ne tarvittaessa liasta ja lehdistä. Muovieristeinen pakkasessa kovettunut johto voi murtua sitä käsiteltäessä. Auton lämmitykseen käytetyn liitäntäjohdon on oltava pakkasen ja öljyn kestävää kumikaapelia. Maallikon tekemässä asennuksessa on paljon virheitä, mm. johtimet paljaana. Älä jätä jännitteistä auton lämmitysjohtoa roikkumaan ulkopistorasiaan, koska se aiheuttaa vaaraa mm. lapsille ja kotieläimille. Kodin sähkölaitteiston kunnossapito 15\n16 4. Sähkötyöt kuuluvat ammattilaisille Sähköasennustöitä sekä sähköasennusten ja -laitteiden korjaus- ja huoltotöitä saavat lain mukaan tehdä vain sähköalan ammattilaiset. Ammatillinen pätevyys ja työkokemus eivät kuitenkaan yksistään riitä; lisäksi tarvitaan sähköurakointioikeudet. Kun teetät sähköasennuksia: Käytä vain rekisteröitynyttä sähköurakoitsijaa, jolla on työhön riittävät oikeudet. Asian voit tarkistaa Tukesin rekisteristä: Tee kirjallinen sopimus tilaamastasi työstä. Näin varmistat kaikkien tilattujen töiden tekemisen ja selvennät vastuukysymyksiä. Varmista, että sähköurakoitsija tarkastaa asennukset ennen käyttöönottoa. Huolehdi, että saat tarvittavat asennuspiirustukset ja käyttöohjeet. Pyydä urakoitsijalta tarkastuspöytäkirja sähköasennusten käyttöönottotarkastuksesta. Tarkastuspöytäkirja on urakoitsijan antama vakuutus siitä, että sähkötyöt on tehty ja tarkastettu sähköturvallisuussäädösten mukaan. Pöytäkirjasta ilmenee mm. tiedot työkohteesta, selvitys työn vaatimusten mukaisuudesta sekä tarkastusten ja testausten tulokset. (Hyvin pienistä asennustöistä, esimerkiksi pistorasian lisäyksestä, pöytäkirjaa ei kuitenkaan vaadita.) Maallikon tekemä virheellinen sähköasennus jonka ammattimies korjaa. 16 Kodin sähkölaitteiston kunnossapito\n17 5. Mitkä toimenpiteet ovat maallikoille sallittuja? Joitakin pieniä sähkölaitteisiin liittyviä toimenpiteitä saavat tehdä myös muut kuin alan ammattilaiset. Töiden tekijän on tällöinkin oltava riittävän perehtynyt tai opastettu näihin tehtäviin ja turvallisuusvaatimuksiin. Näitä maallikoille sallittuja toimenpiteitä ovat: yksivaiheisen jatkojohdon korjaus ja teko sähkölaitteen rikkoontuneen yksivaiheisen liitäntäjohdon ja pistotulpan vaihto valaisimen liitäntäjohdon rikkoontuneen välikytkimen vaihto sisustusvalaisimen liittäminen valaisinliittimellä eli sokeripalalla kiinteässä asennuksessa valaisinliittimen eli sokeripalan korvaaminen uuden järjestelmän mukaisella valaisinliitinpistorasialla sekä vioittuneen valaisinliitinpistorasian vaihto valaisinpistotulpan asennus ja vioittuneen tulpan vaihto jännitteettömäksi tehtyjen pistorasioiden ja kytkimien kansien irrottaminen esim. maalaamisen ja tapetoinnin ajaksi ja rikkoutuneiden kansien vaihto. Katkaise sähkö aina ennen töihin ryhtymistä pääkytkimestä tai poistamalla sulakkeet. Varmista, ettei kukaan pääse vahingossa kytkemään virtaa silloin kun teet sähkötöitä. Älä tee jos et osaa, vaan käytä ammattilaista! Lisätietoja Tukesin Internet-sivuilta Kodin sähkölaitteiston kunnossapito 17\n18 LIITE SÄHKÖTURVALLISUUDEN PERUSKÄSITTEITÄ Sähkölaitteiston ja sähkölaitteiden kunnon valvontaa tukee ja helpottaa sähköturvallisuuden vaaroihin ja suojauksiin liittyvien peruskäsitteiden riittävä tuntemus. Tärkeimmät suojauksiin liittyvät asiat ovat sähkölaitteen kotelointi, eristykset sekä ylivirta- ja vikavirtasuojaukset. Seuraavassa selvitetään osaa näistä lyhyesti: Kotelointi (IP-luokka) ja kosketussuojaus Kotelointi estää ihmistä koskettamasta sähkölaitteen vaarallisia osia ja samalla suojaa sähkölaitteen sisäosia ulkopuolisilta vahingollisilta vaikutuksilta kuten vierailta esineiltä ja pölyltä (=vierasainesuojaus) sekä myös vedeltä. Useimmiten sähkölaitteen käyttöympäristö asettaa tavallista kosketussuojausta kovemman kotelointivaatimuksen sähkölaitteelle. Kotelointiluokan säilyminen edellyttää monesti laitteelta tiettyä asennus- tai käyttöasentoa. Koteloinnin taso ilmoitetaan laitteessa tunnuksella IP, jonka jälkeen on tavallisesti kaksi numeroa, esim. IP34. Numeroiden merkitys on seuraava: Ensimmäinen numero ilmaisee vierasainesuojauksen seuraavasti: 2 vaaralliset osat kosketussuojattu sormelta ( tai tunnuksen lopussa lisäkirjain B) 3 vaaralliset osat suojattu työkalulta, jonka halkaisija 2,5 mm (lisäkirjain C) 4 vaaralliset osat suojattu langalta, jonka halkaisija 1,0 mm (lisäkirjain D) 5 sisäosat suojattu haitalliselta pölyltä ja langalta Toinen numero ilmaisee vesisuojauksen tason seuraavasti 0 vedeltä suojaamaton 1 suojattu pystysuoraan tippuvalta vedeltä (esim. katoksessa ulkona) 3 suojattu sateelta (esim. ulkotilassa mutta ei lähellä maata) 4 suojattu roiskuvalta vedeltä (kosteissa ja märissä tiloissa) 5 suojattu vesisuihkulta Kotelointivaatimuksia sovelletaan sekä sähköasennuksiin että sähkölaitteisiin. Kotelointiluokan tulee vastata käyttöpaikan olosuhteita. Sähkölaitteen tulee aina olla vähintään kosketussuojainen. Minimivaatimusta parempaa kotelointiluokkaa voi käyttää ja se on monesti perusteltua esim. kunnossapidon kannalta. Esimerkkejä laitteiden merkinnöistä ja käyttöpaikoista: IP20 tai ei merkintää kosketussuojainen kuivan tilan laite IP2X kosketussuojainen laite, muut tiedot puuttuvat IP21 tippuvedeltä suojattu, esim. astiakaapin alle ja katokseen IP23 tai IP43 sateenpitävä, esim. ulos, ei maan lähelle IP34 tai IP44 roiskevedenpitävä, ulos ja tavallisiin pesutiloihin IP4X palonvaarallinen pölytön tila (vesisuojauksen taso ilmoittamatta) IP5X palonvaarallinen pölyinen tila (vesisuojauksen taso ilmoittamatta) IP65 pölytiivis, vesisuihkulta suojattu IP67 vedenpitävä Jos numeron ilmaisu ei ole tarpeen, voidaan se korvata merkinnällä X. 18 Kodin sähkölaitteiston kunnossapito\n19 Vanhoissa sähkölaitteissa on käytetty IP-merkinnän asemesta pisaratunnuksia kuvaamaan laitteen vesisuojausta. Tippuvedeltä suojausta (IP 21) merkittiin yhdellä kehyksettömällä pisaralla, ja roiskevedeltä suojausta (IP 34) kolmion sisällä olevalla pisaralla. Tavallisimmat kosteissa, märissä ja ulkotiloissa käytettävien laitteiden kotelointiluokat: IP-tunnus IP 21 IP 23 tai IP 43 IP 34 tai IP 44 IP 67 Pisaratunnus Selitys Tippuvedenpitävä Sateenpitävä Roiskevedenpitävä Vedenpitävä Suojaus eristyksillä Suojausmenetelmässä sähkölaitteen tai asennustarvikkeen jännitteisen osan suojaksi vaaditaan riittävät eristeet, jotta jännitteistä osaa ei päästä koskettamaan. Eristeen tulee muodostua kahdesta erillisestä kerroksesta tai olla niin vahva ja luotettava, että se vastaa kahta kerrosta. Esimerkki: Taipuisan kaapelin yksittäisen johtimen päällä on peruseristys. Tämän päällä on kaapelin ulkovaippa, lisäeristys. Nämä yhdessä antavat riittävän suojan sähköiskuvaaralta. Ulkovaipan vahvuus valitaan käyttöolosuhteiden mukaan. Kodin valaisimen liitäntäjohto on kevytrakenteinen kun taas rakennustyömaalla edellytetään vahvarakenteista taipuisaa kaapelia. Myös esim. öljyn ja pakkasen kestävyys on otettava huomioon. Esimerkki: Suojaeristetty laite (luokka II). Useimmissa kotitalouden kädessä pidettävissä pienissä laitteissa on niin vahva eristävä kotelo tai ulkokuori, että laitteen ulkokuoren vioittuminen käyttöohjeiden mukaisessa käytössä ei ole odotettavissa laitteessa on kaksoiseristys tai vahvistettu eristys ja laitetta sanotaan suojaeristetyksi. Tällaisia laitteita ei ole tarpeen suojamaadoittaa. Suojaus suojamaadoituksella Metallikuorisen laitteen sisällä olevissa johtimissa ja kojeissa on peruseristys, joka ei yksinään ole riittävä suoja sähköiskulta. Tällöin laitteen ulkokuori (metalliosat) on tarpeen suojamaadoittaa, sähkölaite on luokkaa I. Peruseristyksen vioittuessa jännite pääsee metallikuoreen ja syntyy oikosulku suojamaadoitusjohtimen kautta. Asennuksen suojalaitteet toimivat ja laite jää jännitteettömäksi. Jos luokan I laite liitetään ilman suojamaadoitusta sähköverkkoon sähköä johtavassa ympäristössä (esim. ulkona tai pesutiloissa), ei asennuksen ylivirtasuoja (sulake) toimi laitteen eristysviassa. Tällöin laitteen jännitteiset metalliosat aiheuttavat välittömän hengenvaaran. Tilanne syntyy esim. otettaessa sähkö jatkojohdolla ulos maadoittamattomasta sisätilan pistorasiasta tai vanhan talon olohuoneen maadoittamattomasta pistorasiasta keittiöön tai pesutiloihin Kodin sähkölaitteiston kunnossapito 19\n20 PL 123 (Lönnrotinkatu 37) HELSINKI puhelin , faksi Kannen sulakekaappikuva: ImagePark.biz, Jukka Mähönen. Taitto: MacAD Oy / Paino: Libris, Helsinki 1/ Kodin sähkölaitteiston kunnossapito


Eteisvärinä on yleistä | Orion\nUra Orionilla Ammattilaiset Eteisvärinä on yleistä\nEteisvärinä eli flimmeri on yleisin krooninen rytmihäiriö. Suomessa eteisvärinää sairastaa noin 100 000 henkeä ja luvun arvellaan yhä kasvavan väestön ikääntymisen vuoksi. Sitä esiintyy erityisesti sydämen vajaatoimintaa sairastavilla.\nEllei eteisvärinää ryhdytä tehokkaasti ennaltaehkäisemään, sitä sairastavien määrä saattaa kasvaa jopa 2—4-kertaiseksi vuoteen 2050 mennessä. Eteisvärinän ennaltaehkäisyllä voidaan estää jopa tuhansia aivoinfarkteja, sillä eteisvärinä on merkittävin aivoinfarktille altistava tekijä.\nMiten eteisvärinä ilmenee?\nEteisvärinä voidaan jakaa keston ja uusiutumistaipumuksen mukaan eri tyyppeihin


Chico ja Choco tekevät kaikkensa saadakseen varatut naiset vietellyiksi | Ruutu\nChico ja Choco tekevät kaikkensa saadakseen varatut naiset vietellyiksi\ntoday 23.4.2015 klo 7.45\nTemptation Islandin miessinkuista Chico ja Choco puurtavat kenties kaikista hanakammin saadakseen naisensa vieteltyä. Chico on iskenyt silmänsä Ninaan, Choco Kristaan. Chico ja Nina viihtyivät jälleen kerran tiiviisti yhdessä edellisillan bileissä. Chicon mukaan he puhuivat jopa seurustelun mahdollisuudesta, mutta Nina ei uskalla jättää Jereä: "Mä luulen, että hän tosi paljon haluaa sitä", Chico sanoo. Choco taas on tehnyt melkoisia valmisteluja Kristan viettelemistä silmällä pitäen. Krista antautuukin jo erittäin likeisiin kanssakäymisiin miehen kanssa. Kuinka pitkälle tässä vielä mennään? Temptation Island Suomi keskiviikkoisin ja torstaisin kello 21 Livillä.


International House Turku Monitorissa | Turku.fi\nTänä syksynä Monitoriin syntyi uusi palvelukokonaisuus. Lapsi sai nimen International House Turku. Kummina toimi Turun kaupungin johtoryhmä. Synnytys oli tuskainen, mutta nyt kaikki on hyvin ja lapsi kasvoi aikuiseksi nopeasti kuin seepra, joka heti syntymänsä jälkeen nousee jaloilleen ja on valmis juoksemaan. Tässä tapauksessa palvelemaan muita kuin suomea tai ruotsia äidinkielenään puhuvia turkulaisia.\nMonikielisiä palveluja tarjotaan kotimaisten kielten lisäksi englannin, kurdin, arabian, venäjän, somalin, persian, darin, thain ja pashton kielillä.\nInternational House Turku ei ole vain yksi palvelu. Se on kokonainen palvelukokonaisuus, joka koostuu kymmenestä eri palvelusta. Nämä kaikki palvelut ovat tarjolla Kauppatorin Monitorissa. Skanssissa International House tarjoaa ostopalveluina toteutettavaa monikielistä ohjaus- ja neuvontapalvelua.\nInternational House tarjoaa neuvontaa ja ohjausta\nAlkuinfoon tullaan ilman ajanvarausta. Se auttaa pienissä haasteissa ja ohjaa oikeaan palveluun enemmän apua tarvitsevat tai heidät, jotka tarvitsevat apua jollakin muulla kielellä kuin suomella tai englannilla, jotka ovat alkuinfon omia kieliä. Alkuinfon kautta voi ilmoittautua myös suomen kielen opintoihin sekä työllistymistä tai opintojen aloittamista tukeviin osaamiskartoituksiin. Nämä palvelut ovat tarjolla Kauppatorin Monitoria vastapäätä Forum-korttelissa. Vuoden 2022 alusta Alkuinfon palvelut ovat saatavissa myös puhelimitse.\nMonikieliset neuvonta- ja ohjauspalvelut auttavat asiakasta työnhaussa tai muissa asioissa kuten vaikkapa Suomen kansalaisuuden hakemisessa, palvelujen löytämisessä, lomakkeiden täyttämisessä tai erilaisissa kysymyksissä, joissa asiakas voi tarvita kielellistä tukea. Monikielisiä palveluja tarjotaan kotimaisten kielten lisäksi englannin, kurdin, arabian, venäjän, somalin, persian, darin, thain ja pashton kielillä. Vuoden 2022 alussa kielivalikko vielä kasvaa, kun päivän päätteeksi on tarjolla ostopalveluina toteuttavat kielet viro, puola, romani, vietnam ja mahdollisesti myös kiina. Monikielisiin neuvonta- ja ohjauspalveluihin voi tulla aikataulun mukaisina aikoina ilman ajanvarausta tai varaamalla ajan etenkin pidempää asiointia varten.\nInternational House auttaa asettautumaan Turkuun\nInternational House Turussa tehdään täällä opiskeleville tai tänne työhön tulleille asettautumissuunnitelmia. Niitä tehdään toistaiseksi vain englanniksi. Niissä käydään asiakkaan kanssa kokonaisvaltaisesti läpi kaikki ne asiat, jotka tukevat hänen asumistaan ja elämistään Turussa harrastusmahdollisuuksista lasten päivähoitopaikkoihin jne. Asettautumissuunnitelmiin liittyy myös suunnitelmien toteutumisen seuranta. Asettautumissuunnitelmia on päässyt tekemään sekä vuoronumerolla että ajanvarauksella aikataulujen mukaan.\nInternational Housesta löytyy lakimies ja sosiaaliohjaaja\nInternational House Turussa on erikseen etenkin kotolain tai työlainsäädäntöön liittyvää neuvontaa sen asiakkaille tarjoava lakimies. Sosiaalineuvoja taas neuvoo sosiaaliasioissa vaikkapa toimeentulon järjestämisessä opiskelun tai työn ajaksi. Yritysneuvontaa tarjotaan etenkin heille, jotka ovat vasta perustamassa yritystä. Nämä palvelut ovat tarjolla ajanvarauksella.\nInternational House ohjaa opintoihin\nInternational House Turun asiakkaille on tarjolla monipuoliset opinto-ohjauksen palvelut ajanvarauksella. Erikseen saa toisen asteen opinto-ohjausta ammatilliseen tai lukiokoulutukseen ja opinto-ohjausta ammattikorkeakouluihin tai yliopistoon. Simhe-palvelussa opinto-ohjauksen lisäksi neuvotaan tutkintojen tunnustamisprosessissa sekä annetaan neuvoa miten hakea töitä, parannetaan omaa kielitaitoa ja verkostoidutaan suomalaisten kanssa. Näitä palveluja tarjotaan suomeksi ja englanniksi.\nInternational House auttaa kotoutumaan\nKuntakokeilussa työllisyyspalvelujen siirryttyä kaupungin vastuulle siirtyivät myös kotoutumispalvelut. Ne toteutetaan Turussa osana International House Turun palveluvalikkoa ajanvarauksella. Niissä työvoimaan kuuluvalle kotoaikaiselle asiakkaalle tehdään kotoutumissuunnitelma, jolla tuetaan asiakkaan suomen tai ruotsin kielen ja yhteiskuntataitojen oppimismahdollisuuksia sekä työllistymistä tai sitä edistäviin palveluihin kuten ammatilliseen koulutukseen ohjautumista.\nInternational House on kaikkien yhteinen talo\nInternational House Turku löytyy pian myös verkosta osoitteesta ihturku.fi, josta saa myös lisätietoa palveluista. Lisätietoja voi kysyä myös International House Turku talon asukkailta. Kaikki muut Monitorin palvelut tukevat International House Turun toimintaa ja sekin on valmis tukemaan muita sen asiakaskuntaan kuuluvien asiakkaiden palvelemisessa.


Hengähdyspaikka: Uskosta hyötyä? - Maaseudun Tulevaisuus\nJeesus ei luvannut seuraajilleen tasaisia teitä ja kevyitä kantamuksia. Mutta Hän lupasi olla seuraajiensa kanssa joka päivä maailman loppuun saakka.\nKristillinen usko ja oma vakaumus eivät suojaa ketään elämän murheilta ja vastoinkäymisiltä. Ne eivät ole vakuutus onnettomuuksien varalta. Useinkaan sairas ei parannu, vaikka esirukoilijoita olisi suuri joukko. Perhe voi hajota tai omaisuus mennä, vaikka kirkossa kävisi joka pyhä.\nEipä Jeesus luvannutkaan seuraajilleen tasaisia teitä ja kevyitä kantamuksia. Mutta Hän lupasi olla seuraajiensa kanssa joka päivä maailman loppuun saakka. Hän opetti myös Isä meidän -rukouksen, jossa pyydetään Jumalan tahdon toteutumista myös maan päällä sekä jokapäiväistä leipää.\nEn voi silti sille mitään, että huomaan yhä useammin miettiväni: Mitä yhteyttä on surullisen yleisillä nuorten mielenterveysongelmilla ja aikuisten masennuksella sekä sillä, että suomalaiset ovat viime vuosikymmeninä kiihtyvästi luopuneet kristillisestä kasvatuksesta, tavoista ja tunnustuksesta sekä eronneet kirkoista?\nNuorille tarjotaan tuhannesta tuutista malleja siitä, miten olla hyvännäköinen ja suosittu. Jos ihmisentaimella ei ole turvallista perustunnetta siitä, että häntä rakastetaan sellaisenaan, ulkoiset vaatimukset voivat käydä musertaviksi.\nKasvattajilla on tässä keskeinen tehtävä maailmankatsomuksesta riippumatta. Ei heidän tehtäväänsä vaikeuta se, että he välittävät lapselleen uskoa kaikkia luotujaan ehdoitta rakastavaan Jumalaan, jonka johdatukseen voi elämänsä uskoa.\nJos lapsi kasvaa tunnossa, että hän aivan omana itsenään on paitsi vanhempiensa myös Jumalan rakkauden kohde, itsetunto vahvistuu terveellä tavalla; sellaisella tavalla, johon ei kuulu toisten jalkoihin tallaaminen oman erinomaisuuden kustannuksella. Onhan jokainen muukin ihminen Jumalalle arvokas ja rakas.\nJos perheissä, työpaikoilla ja kaikessa yhteiselämässä muistettaisiin ja noudatettaisiin enemmän Jeesuksen opettamaa lähimmäisenrakkautta, olisi vähemmän itsekeskeisyyttä, kiusaamista, selän takana puhumista – niitä syitä, jotka uuvuttavat ja masentavat niin monia.\nAiheet vakaumuksellinen kolumni Hengähdyspaikka Minna Kettunen kristillinen usko\nHengähdyspaikka: Mutta suurin niistä on rakkaus…


Käyttöohje Nikon Coolpix S4300 Digitaalikamera\nHome > Audio, TV ja valokuva > Digitaalikamerat > Nikon Digitaalikamerat > Nikon Coolpix S4300 Digitaalikamera\nTarvitsetko Nikon Coolpix S4300 Digitaalikamera käyttöoppaan? Voit tarkastella käyttöopasta ja ladata PDF-version ilmaiseksi tästä. Löydät myös yleisiä kysymyksiä, tuotearvostelun ja käyttäjäpalautetta, joiden avulla voit käyttää tuotettasi mahdollisimman hyvin. Jos tämä ei ole haluamasi käyttöopas, ota yhteyttä meihin.\nLataa käyttöohje suomalainen (PDF, 14.02 MB)\nKerro meille mielipiteesi Nikon Coolpix S4300 Digitaalikamera arvioimalla tuote. Haluatko jakaa tuotekokemuksesi tai kysyä kysymyksen? Jätä kommentti sivun alalaidassa.


Pieniä timantteja: Korttitalo\nLämmöllä, Virpi klo 21.00 Aiheena: Kotielämää, Luna, Nautintoja, Ruokaa\narleena 27.3.2012 22.01\nTota teippiä ajattelin minäkin hankkia ja sitten saan eteisen oveen jotain liimailtua. Tosin se ovi pitää saada ensin valmiiksi.\nSalaatit ovat lempiruokiani.\nKatriina. 28.3.2012 18.36\nTilasin neljää erilaista teippiä ja niitä on ihana käyttää! Lähtee hyvin pois kortistakin.\nErjuska 27.3.2012 22.50\nYrjölän puuroko se sitten mahtaa olla Vilman kauniin kiiltävän turkin salaisuus : )\nKatriina. 28.3.2012 18.37\nMinusta tuo kiilto kuuluu sileäkarvaisille, mutta kyllä me annetaan sille kalaöljyäkin ruokaan pari tupsausta päivässä.\nAikku 28.3.2012 11.37\nVoi juku, mikä (pika)lounas! Vietän lomapäivää kotiaskareiden parissa ja mietin juuri, mitä tekisin lounaaksi. Tästä sain hyvän vinkin, melkein tuota kaikkea kuvassa näkyvää taitaa kaapista löytyäkin. Kananmuniakin on ollut kaupassa saatavilla, vaikka aamun lehdessä varoiteltiin tulevasta munapulasta. Ei kait nyt sentään... tai sitten ihmiset hamstraavat nyt munia samalla lailla kuin joulun alla voita.\nKatriina. 28.3.2012 18.40\nTulee hirveän hyvä pikasalaatti yhdelle, kun hauduttaa pikkupannulla öljyssä sipulin, valkosipulinkynnen, kuorimaveitsellä höylättyä porkkanaa ja kaikenlaista muuta jääkaapin kätköistä. Kananmuna tai tomaattisardiinit on vakioni vielä päälle.\nMunapula ei ole ehtinyt vielä korviini, ei kai sentään!?\nAnna 28.3.2012 17.09\nNamskis, oikea herrkkulounas. Nälkä tulee kun katsoo..tilaisin heti.\nNuo kortit ovessa ovat kiva asetelma, oliko teippi mukana? Löytääkö niitä taidemuseosta? Kävin juuri tänään siellä, mutta en muista noita nähneeni..\nKatriina. 28.3.2012 18.42\nKatsopa Teippitarhan nettisivuja, siellä on jos jonkinlaista houkuttelevaaa teippiä. Nämä on tehty jostakin kuidusta, eivät ole muovia. Nuo kortit ostin noin kuukausi sitten.\nfairy tale 28.3.2012 21.01\nTuli tätä tekstiä lukiessa tuore uutinen mieleen -- huomasithan jo, että Leonard Cohen tulee Helsinkiin konsertoimaan syyskuussa?\nKatriina. 28.3.2012 23.30\nKiitos vinkinstä! Jospa kerrankin lähtisin Helsinkiin konserttiin. Harmitti aikanaan kovasti, kun edelliset menivät sivu suun.\nTuula ja Riitu 29.3.2012 16.39\nHeips, tein tänään sitä hapankaalikeittoa ja ennakkoluuloista poiketen oli aivan ihanaa! En vaan uskaltanut maustaa kovin voimakkaasti sillä vein sitä myös vanhemmilleni ja tytär ei tykkää voimakkaista mausteista. Luulen kuitenkin että tästä tulee perheessämme hitti, kiitos ohjeesta! Riitullakin alkaa lenkkeily sujua kun on lämmintä, ainut että tassut kastuu ja sekös inhottaa neitiä ;) oikea hienohelmojen hienohelma\nKatriina. 29.3.2012 21.07\nJännä, miten nää luonteet on erilaisia näillä koirilla! Mulla on Luna hoidossa ja se on varsinainen hienohelma myös. Ulkoilu on hidasta nuuskimista ja aika paljon istuskelua ilmaa haistellen. Vilma taas ei pienistä valita, kulkee kuin kone ja ulkoilee vaikka sateessa -pitkin hampain, mutta kuitenkin.\nKiva kun keitto maistuu!


Elisalle 700 MHz verkkotoimilupa täydentämään kattavaa 4G-verkkoa - ePressi\nElisalle 700 MHz verkkotoimilupa täydentämään kattavaa 4G-verkkoa\nElisa Oyj, lehdistötiedote 24.11.2016\nElisa sai tavoittelemansa 4G-taajuudet tänään päättyneessä taajuushuutokaupassa. Uudella 700 MHz taajuudella täydennetään Elisan kattavaa 4G-verkkoa. Asiakkaille se merkitsee entistä nopeampia ja häiriöttömämpiä yhteyksiä.\nElisan 4G-verkko kattaa jo 99 prosenttia suomalaisista. Tänään päättyneessä taajuushuutokaupassa Elisa sai tavoittelemansa lisätaajuudet uudelta 700 MHz taajuusalueelta.\n700 MHz taajuudet vapautuvat käyttöön helmikuussa 2017. Elisa tulee käyttämään uutta 700 MHz taajuutta ensisijaisesti täydentämään nykyisiä taajuuksia ja parantamaan erityisesti haja-asutusalueiden ja sisätilojen 4G mobiililaajakaistapeittoa.\n- Elisa on Suomessa matkaviestinnän edelläkävijä ja suurin Suomeen investoiva operaattori. Investoinnilla uusiin taajuuksiin jatkamme panostuksiamme digitalisaation sekä suomalaisen tietoyhteiskunnan edistämiseksi. Tarjoamme jo nyt asiakkaillemme Suomen nopeimman 4G-verkon, jonka väestöpeitto on yli Viestintäviraston edellyttämän 99 prosenttia. Uusilla matalammilla taajuuksilla voimme lisätä entisestään verkon peittoa, kapasiteettia ja tehokkuutta. Tulemme aloittamaan uusien taajuuksien rakentamisen heti niiden vapauduttua alkuvuonna 2017, kertoo Elisan toimitusjohtaja Veli-Matti Mattila.\nLisätietoja Elisan 4G-verkosta www.elisa.fi/vertaaverkkoja


tourism.sigulda.lv - Sigulda tourism - Kelkka- ja rattikelkkarata „Sigulda”\nOsoite Šveices iela 13, Sigulda\nKoordinaatit 57.150837 24.840892\nPuhelin +371 67973813, +371 29185351\nTämä reitti kuuluu maailman harvinaisuuksien joukkoon, sillä se on auki jokaiselle kiinnostuneelle. Kuudennen kerroksen tasolla kävijälle avautuu mahtava näkymä koko reitille alusta loppuun, sekä Gauja-joen muinaislaakson kuvauksellinen maisema.\nRattikelkkailuhistoria Siguldassa sai alkunsa jo 1800-luvun alussa, jolloin suurherttua Kropotkin rakensi ensimmäisen 900 m pitkän yksimutkaisen jääradan. Tämä keinojäärata oli ensimmäinen kelkkarata koko Balttiassa. Radan kehittymisen myötä ulkomailta tuotiin ensimmäisiä rattikelkkoja, ja niiden mallin mukaan paikalliset harrastajat rupesivat rakentamaan kelkkoja itse.\nVuonna 2009 Siguldan ohjas- ja rattikelkkaradalla avattiin maailman nykyaikaisimmpiin ja laadukkaimpiin kuuluva keinojäinen lähtökatos, joka antaa urheilijoille paremmat mahdollisuudet valmistautua kilpailuihin.\nVuodesta 2010 alkaen Sigulda kutsuu itseään olympiakaupungiksi. Siguldalaiset ohjaskelkkailijat veljekset Šics sekä mahakelkkailija Martins Dukurs voittivat hopeamitalit Vancouverin olympialaisissa.\nSeikkailupuisto Tarzan Gutmanin luola Köysirata Gaujan yli Gutmanin luola Turaidan museoalue Gauja-joen kansallispuisto Siguldan keskiaikainen linna Krimuldan keskiaikaisen linnan rauniot Kelkka- ja rattikelkkarata „Sigulda” Nähtävyydet Benjihyppy


Pamin puminat: Ideavaras ilmoittautuu!\nMeillä tehtiin noin viisi vuotta sitten taloremontti, jossa muun muassa muutettiin talon katto tiilestä peltikatoksi. Yksi syy oli paino. Vuonna 1906 rakennettu talo ei enää oikein jaksanut kannatella tiilien ja lumien painoa, joten katseltiin jo muutama vuosi, miten talon katto keskeltä alkoi painua! Joten katon materiaali siis vaihdettiin.\nJonkin aikaa säilyttelin kattotiiliä (löytyi aivan uusiakin!) ja laittelin sitten niitä kukkapenkkien reunoille ja kävelypoluiksi ym. Mutta eräänä päivänä löysin aivan ihanan blogin, josta siis tämä idea on kähvelletty surutta (olen kyllä blogiin ilmoittanut asian!). Kiitos MarLi ideasta!\nMinä en tee näitä myyntiin, mutta mietin, että voisin antaa näitä talon entisille asukkaille. Ja kunhan löydän muunlaisia servettejä. Nyt en ole löytänyt kuin noita ruusuja ja kahviservettejä. Enempää en tänään ennättänyt tehdä, kun alkoi sataa.\nNäitä tiilitauluja kehui myös minun mieheni. Poika S teki muuten reiät noihin tiiliin. Pitäis etsiä vielä nyörit ripustamista varten.\nKesken tiilitaulujen teon alkoi taivas tummentua. Sitä ennen paistoi oikein kauniisti aurinko! Ja oikeastaan paistoi vielä kuvan oton aikaankin. Kohta satoi!! Ja huomaa ohran tuleentuminen, kohta varmaan pääsee puimaan, toivottavasti kestää kelit hyvinä.\nJa jälleen näitä minun kukkapenkkien ihmeitä. Viime vuonna minulla oli siemenistä kasvatettuja ruiskaunokkeja, jotka ihan itse kylvin. Tässä sitten ruiskaunokin ihan itse kylvämä. Koristepallokin alkaa olla jo piilossa, kun kukkaa pukkaa... Tänä vuonna kylvin siemenistä kehäkukkaa, hyvin alkaa nekin jo vihdoin kukkia. Eihän olekaan kuin elokuu.....\nEilen tuli katsottua Evan Taivaanlahja -elokuva. Juu, ihan pikkusievä elokuva, joka viihdytti hyvin, kun samalla virkkasi. Enkä edes nukkunut tuota elokuvaa katsoessa!\nOlen lukenut jo jonkin aikaa sitten Pekka Hämäläisen Myönteisyyden mahtava voima -kirjan, mutten ole muistanut siitä mitään mainita. Kirja oli minusta ihan asiaa. Suosittelen lukemaan, jos tarvitsee ajattelun aihetta: tarvitseeko sitä joka asiasta aina nillittää... Minäkin olen yrittänyt tuon kirjan jälkeen taas opiskella yhä parempaa positiivista ajattelua. Hei, eihän minulla asiat niin huonosti olekaan, vaikka välillä seinät kaatuukin päälle ja perhe raivostuttaa!\nNora Robertsin kirjan aloitin jo toisen kerran. Eka kerralla jäi alku jotenkin hataralle pohjalle... Jostain kumman syystä näin kesäisin minun ei tule niin paljoa luettua kirjoja kuin talvella.\nLisäksi: olen saanut hys-hys -työt tehtyä. Ensi viikolla lähtee paketteja maailmalle...\nAh, huomenna alkaa koulut. Ei tarvitse keksiä lapsille tekemistä... :-)\nPuminoi Pami Itä-Suomesta 4:33 ip.\nTunnisteet: Elokuvat, Kirjat, Muut käsityöt, Piha ja puutarha\nTosi nättejä nuo ruusujutut! Onko ne siis tehty sillä servettitekniikalla? Leikkaa-lakkaa vai mitenkä se meni :)?\nMonasti on tehnyt mieleni sitä kokeilla ja ehkä nyt sinun juttusi kautta saisin aikaiseksi marssittua kauppaan ostamaan tarvikkeet ja nättejä servettejä.\nVitsi noi on hienoja! Oon joskus ihaillu tuon "idea blogin" töitä-upeita ovat kyllä. Meilläkin joku vuos sitten vaihdettiin katto, harmi kun entinen oli tylsimys peltikatto-ei paineita ideoinnille ;)\nIhana löytää tälläisiä hyviä ideoita. Kauniita, ja vielä kierätysmateriaalista tehty. :)\nUpeita tiilitauluja; todella hyvä idea!


Hyviä ja huonoja tulosmittareita? - Socca\nHyviä ja huonoja tulosmittareita?\nOlen aina ollut mielelläni töissä joulun jälkeiset arkipäivät. Minusta on mukavaa järjestellä vuoden mittaan syntyneitä tekstejä kansioihin, koota toimintakertomusta ja järjestellä ajatuksia seuraavalle vuodelle. Samalla tulee miettineeksi, mitä on saatu aikaiseksi. Usein palaute erilaisista asioista ja tapahtumista menee vuoden mittaan ohi, ilman että niihin sen kummemmin pysähtyy.\nHyvää palautetta työpajoista ja verkkosivuista\nSoccalaiset ovat keränneet aktiivisesti palautetta omasta työstään. Sosiaalityön kehittämisen foorumia, uusia verkkosivuja ja Tutkimus Tutuksi -sivustoa koskevia mielipiteitä oli ilo lukea. Kaikissa näissä tavoitteena oli palvella sosiaaliväkeä tarjoamalla tietoa ja mahdollisuutta oppia toisilta. Olisimme epäonnistuneet perustehtävässämme, jos näin ei olisi käynyt. Päinvastoin soccalaiset ovat viimeisen vuoden aikana luoneet uusia ja myös onnistuneita välineitä tiedon jakamiseen.\nHyviä ja huonoja tulosmittareita\nTuloksen mittaaminen asiantuntijatyössä on hankalaa ja kaikenlaisia mittareita käytetään. Tyypillistä on laskea, montako julkaisua ilmestyi, paljonko väkeä oli tapahtumissa, montako asiantuntijalausuntoa annettiin tai paljonko hankerahoitusta saatiin.\nMiten meni meillä? Soccassa ei ilmestynyt montaakaan laajaa raporttia viime vuonna, mitä pidän pääasiassa hyvänä. Yritämme jatkuvasti löytää kevyempiä ja tehokkaampia keinoja välittää kehittämistyön tuloksia. Ilahduin siitä, että työpajoissa oli väkeä enemmän kuin koskaan ennen. Arvostan myös sitä, että osaamiskeskukset olivat vuoden mittaan kuultavina ja antoivat lausuntoja lainsäädäntöuudistuksista poikkeuksellisen paljon.\nHankerahoituksen hankkimisessa onnistuimme hyvin, jos arviointikriteerinä pidetään läpimenoprosenttia. Kaikki tehdyt hakemukset saivat rahoituspäätöksen. Joskus kyllä valmisteluprosessi oli kohtuuttoman työläs ja joskus luovuttiin kesken kaiken, mutta vastapainoksi osa sujui hyvinkin helposti.\nEsimerkkinä mainittakoon ”Savuttomuus pääkaupunkiseudulla” -hanke. Socca ainoastaan fasililitoi valmistelua, ja hakemus syntyi kuntien asiantuntijoiden tehokkaana ryhmätyönä. THL myönsi terveyden edistämisen määrärahoista lähes kaiken, mitä haettiin. Hanke on hyvä esimerkki myös siitä, minkälaista lähentymistä terveydenhuollon suuntaan on tapahtumassa.\nMaailman valloitusta tavoittelemassa\nOvatko nämä riittäviä tulosmittareita vai pitäisikö pystyä arvioimaan, mitä hyvää olemme saaneet aikaiseksi sosiaalialan ammattikäytännöissä tai peräti kuntalaisten hyvinvoinnissa? Vastuullamme on kyllä jatkuvasti kriittisesti arvioida, vievätkö tekomme asioita oikeaan suuntaan, mutta liikoja olisi luulla, että pystymme maailmaa muuttamaan.\nEnsi vuonna keräämme taas aktiivisesti palautetta ja yhä enemmän kuuntelemme kokemusasiantuntijoita, joita on toivottavasti mukana jo kaikissa hankkeissamme. Ehkä se maailmanvalloituskin on sitten askelen lähempänä.\nKirjoittaja Pirjo Marjamäki on Soccan johtaja\nTutustu muihin kolumneihin


Näillä verkkosivuilla esitellään muutamin esimerkein keskisuomalaista nykyarkkitehtuuria noin 20 vuoden ajalta. Mukana on paitsi aivan uutta rakentamista myös vanhoja kunnostettuja taloja ja ympäristöjä. Loppujen lopuksi esiteltävät rakennukset ajoittuvat kolmelle vuosisadalle!\nArkkitehtuurikohteet on koottu pyytämällä alueen arkkitehdeiltä suosituksia hyvistä rakentamisen esimerkeistä. Osallistuminen ei ollut laajaa, ja tässä esiteltävä kokoelma on vain yksi monista mahdollisista alueen monipuolisen arkkitehtuuriosaamisen esittelyistä. Esimerkit ovat pääosin julkista rakentamista, lisänä joitain asuinrakennuksia sekä -alueita. Suuri osa kohteista on keskisuomalaisen rakentamisen painopistealueelta, Jyväskylästä. Suunnittelijat ovat joko Keski-Suomessa tai muualla asuvia.\nVerrattuna keskisuomalaisesta arkkitehtuurista 1980-luvulla tehtyyn otokseen tämän päivän kohteet ovat tietysti erilaisia. Vanhojen rakennusten entistävällä tai nykyaikaistavalla kunnostuksella on saatu aikaan hyvää ja ajallisesti kerrostunutta ympäristöä. Toisaalta useissa uusissa rakennuskohteissa korostuu viileä teräksen, kiillotetun kiven ja lasin maailma.\nYhdessä uuden "modernin" ilmeen kanssa kulkevat nyt luonnonmateriaalit ja puun aiempaa monipuolisempi käyttö sekä entistä rikkaammat ja luonnollisemmat pintakäsittelytavat - oppia on haettu perinteisistä rakennustavoista. Energian säästö on perusteluna monessa uutuudessa, muun muassa muotiin tulleissa kaksoislasijulkisivuissa.\nIlahduttavaa arkkitehtuurin nykykehityksessä on luonnonmukaisuuden lisääntymisen lisäksi se, että rakennettu ympäristö on otettu hyvin huomioon useissa ratkaisuissa. Myös värien aiempaa uskaliaampi mutta harkittu käyttö sekä sisätiloissa että julkisivuissa on virkistävää.\nAikamme kiireisen rytmin keskellä joissain esitellyissä kohteissa heijastuu kaivattu runollinen hiljaisuus.


Tutki laskurin avulla, mitä hyvää #Nyhtiliike tekee sinulle itsellesi sekä ympäristölle.\nMerkitse laskuriin ateriakuntasi koko ja valitse, kuinka monta liha-ateriaa haluat korvata viikossa Nyhtökaura™-tuotteilla.\nKatso myös, miten #Nyhtiliike vaikuttaa kuukausi- tai vuositasolla.\nMontako ateriaa viikossa korvaatte nyhtökauralla:\nLaskennassa on oletettu, että proteiinia pitäisi saada lihasta sama määrä kuin nyhtökaurasta. Lihassa proteiinimäärä vaihtelee eri eläinyksilöiden sekä eri ruhon osien välillä. Tähän vertailuun on valittu Nyhtökauralle vertailukelpoisimmat osat.\n#Nyhtiliikkeesi säästää kuukaudessa näin monta kylpyammeellista (200 litraa) vettä:\n#Nyhtiliikkeesi säästää vuodessa näin monta kylpyammeellista (200 litraa) vettä:


Varakasta uutta vuotta! | TEK\n20. toukokuuta 2013 Vain Verkossa TEK 3/2013\nVarakasta uutta vuotta!\n6.2.2012 | Juuso Takalainen | Luettu 2101 kertaa\nLukijoiden keskiarvio: Select ratingPoorOkayGoodGreatAwesome\nKuva: Longtan-puiston kävelyteiden varret olivat jo heti aattoaamusta täynnä ruokaa, makeisia ja erilaista rihkamaa myyviä torikauppiaita. Avaa isompi kuva.\nKiinalaisen kuukalenterin mukainen uusi vuosi alkoi maanantaina 23.1. Länsimaista mukailevan "hyvää uutta vuotta"-toivotuksen lisäksi tavallinen toivotus on kungsii faatsai, "onnea ja rikastumista".\nVuosituhansia vanha itämainen kalenteri nimeää kunkin vuoden kahden merkin avulla. Merkit poimitaan "maan" ja "taivaan" merkkisarjoista, ja vuoden vaihtuessa kustakin sarjasta valitaan aina seuraava merkki. 60 vuoden välein sykli alkaa alusta. Taivaan merkkisarja on kymmenen merkkiä pitkä; viiden peruselementin jin- ja jang-muotoja vastaavat merkit. Maan merkkisarja on kaksitoista merkkiä pitkä; kutakin merkkiä vastaa eläin. Päättynyt vuosi oli tiikerin vuosi, nyt elämme lohikäärmeen vuotta.\nMikä merkitys tällä kaikella on tavalliselle kiinalaiselle? Suurin piirtein sama kuin punaisilla tonttulakeilla. Torikojut ovat vuodenvaihteen lomaviikon ajan täynnä lohikäärmekrääsää. Lohikäärmehattuja, -pipoja, -tumppuja ja T-paitoja.\nKuva vas: Alle euron maksava monta metriä pitkä pommimatto jättää jälkeensä ison kasan punaista paperisilppua. Oik: Tyypillinen kadunkulma Pekingin kaupunkialueella noin kolmen aikaan aattoyönä.\nUudenvuodenaatto on melko samanlainen kuin lännessäkin: juopottelua ja rakettien ampumista. Erot ovat määrällisiä enemmän kuin laadullisia. Pekingin kaduilta poistettiin tänä vuonna rakettijätettä183 tuhatta kiloa. Shanghaissa roskaa oli seuraavana aamuna "yli tuhat tonnia". Raketit räjähtävät huomattavasti suomalaisia nössöraketteja matalammalla, ja pauke ja räjähdysten paineaallot tuntuvat siksi lujempina. Autojen varashälyttimet ulvoivat aattoyönä tauotta.\nMyös seuraava viikko oli jotakuinkin jatkuvaa tulitusta päiväsaikaan. Työpaikan lähikadulla suosikki oli tykinjysäys, joka pamahti kahdesti: lähtiessään maasta, ja ilmassa ehkä kymmenen metrin korkeudessa. Pamahduksen salamavalo näkyi ikkunasta selvästi aurinkoista taivasta vasten. Toinen ärsytys olivat papattimatot, jotka jättivät jälkeensä läjittäin punaista paperisilppua kadulle. Hämmästyttävää kyllä, viranomaisten mukaan Pekingissä kuolemantapauksia oli vain yksi, haavoittuneita muutama sata.\nRakettien ampumisen lisäksi tapana on, että temppeleiden puistoissa on lomaviikon ajan toreja ja ohjelmaa. Temppelimarkkinat muistuttavat monella tapaa suomalaisten pikkukaupunkien kesämarkkinoita. Harvinainen väentungos (tavallisesti puistoissa on melko väljää), kaikilla toppatakit päällä ja pipot päässä. Vettä ei sentään sada; talvi on Pekingissä hyvin kuivaa aikaa.\nTorikojuista myydään ruokaa joka sorttia, makeisia, pehmoleluja, kehnolaatuisia vaatteita sekä tietysti raketteja ja pommeja. Toisaalla on pallon-, renkaan- ja kolikonheittoa, joista voi voittaa jättipehmoleluja.\nKuva: Maan temppelille oli saapunut tuhatmäärin kävijöitä nauttimaan markkinatunnelmasta ja viettämään vapaapäivää. Avaa isompi kuva.\nLomaa on seitsemän päivän verran, jotta vierastyöläiset ehtivät kotiin tapaamaan perheitään. Kiinalaiseen tapaan edellinen lauantai ja seuraava sunnuntai ovat vastaavasti työpäiviä, eli todellisuudessa vapaapäiviä kuluu vain kolme.\nKokonaisuudessaan kiinalaiseen vuoteen kuuluu noin kymmenen lakisääteistä vapaapäivää. Seitsemän päivää on perinteisiä pyhiä: kuolleiden muistopäivä, lohikäärmejuhla, keskisyksyn kuujuhlasekä uusivuosi, jonka kiinalainen nimi tšun tsie "kevätjuhla" viittaa kevään alkamiseen. Loput vapaat ovat länsimainen uusivuosi, vappu sekä kansallispäivä 1.10.\nVertailun vuoksi suomalaisilla on seitsemän arkipyhää eli uskonnollisperustaista vapaapäivää sekä neljästä kuuteen muuta kansallista vapaapäivää vuodessa.\nMuutenkin lomaa on Suomessa runsaammin, yllättävän vähän tosin. Omaan sopimukseeni kuuluu 16 lomapäivää vuodessa. Suomalaisen työnantajan palveluksessa minulla oli käytettävissäni täydet neljä vuosilomaviikkoa, eli käytännössä 20 lomapäivää.\nMenestyksekästä lohikäärmeen vuotta 2012 kaikille TEKkiläisille (ja muillekin)!\nNimesi: Sähköpostiosoite: Sähköpostisosoite pidetään luottamuksellisena eikä sitä julkaista julkisesti.\nMissä kaupungissa on TEKin pääkonttori? (perusmuodossa): *\nAnna oikea vastaus kysymykseen. Suuret ja pienet kirjaimet eivät ole merkitseviä.\n13.12.2012Toiset Kiinat30.10.2012Kiinan monet kasvot17.8.2012Pandaverokarhu3.5.2012Kiina ja Japani - nousevan auringon maat12.12.2011Käytännön Kiinan-oppitunnit8.11.2011Kiinan muuri\tKolumnit\nHeikki KauppiPääkirjoitusRiittääkö 8 tuntia?30.4.2013\nRobert SerénNäkökulmaPalveluarkkitehtuuri tukee talouskasvua30.4.2013\nMarjo Matikainen-KallströmHavuja!Tie huipulle vaatii yhteistyötä yli rajojen30.4.2013


Menneisyys ja huono hallinto vetävät Argentiinaa alaspäin | Pääkirjoitukset | HS\nLuonnonvarojensa ja väestönsä koulutuspohjan puolesta Argentiina voisi hyvin kuulua kehittyneimpien teollisuusmaiden joukkoon. Sata vuotta sitten Argentiina olikin kymmenen rikkaimman maan joukossa.Nykyään Argentiina on enää vain suhteellisen vauras kehitysmaa.\nPitkä kuohunta syyttäjäviranomaisen selvittämättömäksi jääneestä kuolemasta selittää, miksi näin on. Syyttäjän kuoleman merkitykselle Argentiinassa on sekä monimutkainen että yksinkertaisempi selitys. Itse tapahtumien kulku on ollut monimutkainen.Syyttäjä Alberto Nisman löytyi päähän ammuttuna ja pistooli vierellään kylpyhuoneestaan 18. tammikuuta. Neljä päivää aiemmin hän oli sanonut esittävänsä todisteita presidentti Cristina Fernándezin hankkeesta puuttua tutkintaan Iranin väitetystä osuudesta terrori-iskuun Buenos Airesissa vuonna 1994. Pommi-iskussa juutalaiskeskukseen kuoli 85 ihmistä. Nismanin mukaan Fernández oli keskustellut syytesuojasta epäillyille iranilaisille vastineena Argentiinan viljan vaihtamiselle Iranin öljyyn edullisin ehdoin.Sosiaalisen median kautta asioita kommentoiva Fernández kutsui kuolemaa ensin itsemurhaksi ja sitten murhaksi. Tutkinta ei ole tuottanut tulosta.Viime viikolla argentiinalaisten tyytymättömyys tutkintaan, talouteen ja politiikkaan puhkesi laajoina mielenosoituksina, joita johtivat syyttäjät. Lokakuussa Argentiinassa on presidentinvaalit, joissa Fernández ei voi olla ehdolla uudelle kaudelle. Sekasorto pahentaa Argentiinan talouden alamäkeä.Yksinkertaisempi selitys Argentiinan alamäelle löytyy rakenteista.Syyttäjäskandaalin taustalla on sekä tutkinnan tekijänä että surman järjestämisestä epäiltynä salainen palvelu, jonka juuret ovat sotilasdiktatuurin vuosien terrorissa. Vielä yli kolmekymmentä vuotta diktatuurin kaatamisen jälkeen demokratian instituutioiden uskottavuus on heikko.Fernández ja hänen edesmennyt edeltäjänsä ja aviomiehensä Néstor Kirchner onnistuivat aluksi kääntämään Argentiinan talouden nousuun mutta pitivät hyvää hallintoa pilkkanaan ja katkoivat kansainvälisiä suhteita.Raaka-ainehintojen laskiessa Argentiinan talous on tullut perässä. Argentiinalaiset kyselevät aiheellisesti toisiltaan, miten heidän maalleen kävi taas näin.\nLuonnonvarojensa ja väestönsä koulutuspohjan puolesta Argentiina voisi hyvin kuulua kehittyneimpien teollisuusmaiden joukkoon. Sata vuotta sitten Argentiina olikin kymmenen rikkaimman maan joukossa.Nykyään Argentiina on enää vain suhteellisen vauras kehitysmaa.Pitkä kuohunta syyttäjäviranomaisen selvittämättömäksi jääneestä kuolemasta selittää, miksi näin on. Syyttäjän kuoleman merkitykselle Argentiinassa on sekä monimutkainen että yksinkertaisempi selitys. Itse tapahtumien kulku on ollut monimutkainen.Syyttäjä Alberto Nisman löytyi päähän ammuttuna ja pistooli vierellään kylpyhuoneestaan 18. tammikuuta. Neljä päivää aiemmin hän oli sanonut esittävänsä todisteita presidentti Cristina Fernándezin hankkeesta puuttua tutkintaan Iranin väitetystä osuudesta terrori-iskuun Buenos Airesissa vuonna 1994. Pommi-iskussa juutalaiskeskukseen kuoli 85 ihmistä. Nismanin mukaan Fernández oli keskustellut syytesuojasta epäillyille iranilaisille vastineena Argentiinan viljan vaihtamiselle Iranin öljyyn edullisin ehdoin.Sosiaalisen median kautta asioita kommentoiva Fernández kutsui kuolemaa ensin itsemurhaksi ja sitten murhaksi. Tutkinta ei ole tuottanut tulosta.Viime viikolla argentiinalaisten tyytymättömyys tutkintaan, talouteen ja politiikkaan puhkesi laajoina mielenosoituksina, joita johtivat syyttäjät. Lokakuussa Argentiinassa on presidentinvaalit, joissa Fernández ei voi olla ehdolla uudelle kaudelle. Sekasorto pahentaa Argentiinan talouden alamäkeä.Yksinkertaisempi selitys Argentiinan alamäelle löytyy rakenteista.Syyttäjäskandaalin taustalla on sekä tutkinnan tekijänä että surman järjestämisestä epäiltynä salainen palvelu, jonka juuret ovat sotilasdiktatuurin vuosien terrorissa. Vielä yli kolmekymmentä vuotta diktatuurin kaatamisen jälkeen demokratian instituutioiden uskottavuus on heikko.Fernández ja hänen edesmennyt edeltäjänsä ja aviomiehensä Néstor Kirchner onnistuivat aluksi kääntämään Argentiinan talouden nousuun mutta pitivät hyvää hallintoa pilkkanaan ja katkoivat kansainvälisiä suhteita.Raaka-ainehintojen laskiessa Argentiinan talous on tullut perässä. Argentiinalaiset kyselevät aiheellisesti toisiltaan, miten heidän maalleen kävi taas näin.